
<-Ш FOTOGRAFDA NA NASLOVNOD STRANICI 
Potpuna pomrčina Sunca snimljena 16. II 1980. godine u Keniji. Na slici 
se vidi oko Sunca - korona, Svjetleči prsten nepravilnog oblika ciji se obrisi 
i dimenzije mijenjaju ovisno o erupcijama na Suncu - odnosno o njegovoj 
aktivnosti. Sada je Sunce u tzv. maksimumu aktivnosti tako da je korona 
približno kružnog oblika. Zamječujemo crvenkaste bljeskove na tamnom ru- 
bu Mjesečevog diska koji pokriva Sunce. To su erupcija uzarenog plina 
(pretuberance). Ponekad dopiru i do 500.000 kilometara preko Sunceva ruba. 
Fotoarafija je snimljena Maksutovim teleobjektivom od 1085 mm žarišne 
daljine; f/10,5; ekspozicija 1/15 s; EKTACHROME 400. (Snimio: Sanjin Kova- 

čič.) ' ^ 


W P oslije pokusnog rada od više 
mjeseci, instrumenti koji su postavlje- 
ni na Mjesecu i koji su u stalnoj te- 
lemetrijskoj vezi s jnstrumentima po- 
stavljenim na površini Zemlje i na tri 
umjetna satelita, dokazali su da se 
udaljenost Mjeseca od Zemlje perio- 
dički mijenja u vremenu od jednog 
sata, a istodobno se mijenja i oblik 
Zemlje. Ujedno se nenadano javljaju 
i vrlo brze, nepravilne promjene uda- 
Ijenosti. Promjene udaljenosti Mjese- 
ca od Zemlje najveće su onda kada 
je spojnica Zemlje i Mjeseca okomi- 
ta na smjer koji gleda u centar Ku- 
movske Slame. Očekuje'se da će 
promjenu oblika pokazivati i Mjesec, 
no instrumenti koji bi tome cilju treba- 
li poslužiti, nisu još zbog nekih ne- 
predviđenih poteškoća postavljeni. 
Astronomi smatraju da ove promjene 
u sistemu Zemlja-Mjesec _ne dovode 
do nikakvih poteškoća u životu Ijudi, 
niti utječu na sve življi promet raket- 
nih letjelica. Te su promjene morale 
postojati već dugi niz godina, možda 
i nekoliko stotina milijuna godina, te 
ni u budućnosti neće dovesti do štet- 
nih posljedica. Astronomi smatraju 
da su ove promjene uzrokovane gra- 
vitacijskim valovima koje emitira 
dvojna crna jama-rotator, smještena 
u centru Galaksije, gdje broj zvijez- 
da u volumenu od jedne kubne godi- 
ne svjetlosti iznosi više milijuna, gdje 
gusti međuzvjezdani oblaci u valovi- 
ma padaju prema crnim jamama i po- 
vlače za sobom neke zvijezde, pa se 
na taj način oslobađa golema količi- 
na energije. Godišnje u crnu jamu 
upadne 100 do 1000 zvijezda. Oslo- 
bođena se energija prenosi na sve 
strane i pokreće mase u gustoj galak- 
tičkoj jezgri, što za sobom povlači i 
procese u drugim dijelovima Galakti- 
ke. Energija koju zrači sama dvostru- 
ka crna jama (to je sistem dviju crnih 
jama koje se okreću jedna oko dru- 
ge) prostire se samo u jednom us- 
kom snopu, u središnjoj ravnini Ku- 
movske Slame, pa zahvaća Zemlju 
jer je i Zemlja sa svojim Suncem, 

^ smještena u središnjoj ravnini Ku- 
movske Slame. Pokreti koje izvode 
Mjesec i Zemlja s periodom od jed- 
nog sata posljedice su nailaska tih 
valova, a brze i nepravilne promjene 
udaljenosti javljaju se kada stignu 
gravitacijski valovi oslobođeni pa- 
dom zvijezda u crne jame. Mjerenje 
ovih pokreta jedno je od najvećih tri- 
jumfa suvremene astronomije i tehni- 
ke astronomskih mjerenja...« 

Astronomija koj© još 
nema 

Ovo nije bio suvremeni izvještaj 
astronomije. Ovo je samo scenarij 
koji pokazuje kako će jednog dana, 
ako se ispune očekivanja, napredo- 



























ASTRONOMIJA 
GRAVITACUSKIH VALOVA 


vati tehnika opažanja svemirskih sig- 
nala koji se zovu gravitacijskim valo- 
vima. Astronomije gravitacijskih valo- 
va još nema iako se o njoj govori ne 
samo godinapna već i desetljećima. 
Tako se astronomija gravitacijskih va- 
lova nalazi u veoma čudnom položa- 
ju: to je astronomija nečega što još 
nije dokazano! Međutirn, u tom polo- 
žaju ona nije osamljena. Ima još po- 
dručja svemirskih istraživanja gdje 
se istražuje ono što još nije ustanov- 
Ijeno. Npr. kozmička biologija. To je 
biologija koja riastoji da u znakovima 
iz svemira prepozna postojanje žive 
tvari. Nadobudni istraživači kozmičke 
biologije poslali su svoje instrumente 
na planetska tijela, bilo ih je i na Mje- 
secu i na Marsu. Kako nije pronađe- 
no živo biće ni na Mjesecu ni Marsu, 
astro-biolozi mogu izučavati razvoj 
svemirskih živih bića i njihova su na- 
stojanja i dalje ograničena na traga- 
nje za živim bićima. No astrobiologija 
јтз pred astroriomijom gravitacijških 
valova tu prednost, da je objekt istra- 
živanja upoznala barem na Zemlji. U 
slićnom je položaju i neutrinska ast- 
ronomija; neutrino je plahovita ćesti- 
сз koja je otkrivena u laboratoriju i 
fizičari koji se bave jezgrom i jezgri- 
nim pretvorbama znadu veoma do- 
bro za tu česticu, ali otkriće tokova 
neutrina koji bi dolazili iz dalekog 
svemira, ostaje i dalje samo željom. 
Astronomija gravitacijskih valova u 
podređenijem je položaju: gravitacij- 
ski valovi nisu pronađeni niti u labo- 
ratoriju! 

Opća teorija relativnosti 
i gravitacijski valovi 

Kako to da se razvija jedna znan- 
stvena disciplina koja ne samo što ne 
koristi sredstvo svojega istraživanja 
kao sredstvo informacija o svemir- 
skim objektima, već to svoje sred- 
stvo istraživanja praktički niti ne po- 
znaje? 

Gravitacijski valovi olkriveni su sa- 
mo - teoretski. Predvidjela ih je Ein- 
steinova opća teorija relativnosti. Ta 
se teorija bavi gravitacijom, a gdje 
će se pokazati posljedice djelovanja 
gravitacije ako ne u svemirskom pro- 
stranstvu?! Svemirski prostor u koje- 
mu nema tvari nije prema toj teoriji 
»prazan«, vec sam po sebi predstav- 
Ija jedno posebno fizičko stanje. Taj 
prostor može postojati i bez tvari. 


Dakle, da li postoji svemir ili ne, neće 
ovisiti o tijelima koja se tu nalaze. 
Svemirska tijela, međutim, utječu na 
stanje tog »praznog« prostora. Pojavi 
li se u prostoru bilo kakva masa, tada 
se prostor zakrivljava ovisno o veliči- 
ni mase tijela i njegovom gibanju. 

A kako nastaju, ili - kako'bi trebali 
nastati gravitacijski valovi? Slobodno 
si prazan svemirski prostor predoči- 
rno jednom napetom mrežom. Pusti- 
mo da u tu »mrežu« padne, iz visine, 
neka teška kugla. Ona će mrežu is- 
tegnuti, iskriviti — tako svemirski pro- 
stor zakrivljuju rnase. No budući da 
je kugla »pala« u mrežu, nategnuta će 
titrati, pa će se po mreži po- 
četi gibati valovi. Ukoliko kugla stalno 
skače po mreži, tada će se valovi 
stalno proizvoditi i gibati mrežom na 
sve strane, kao što se šire i valovi po 
vodi. Svemirski je prostor poreme- 
ćen, njime se šire valovi. Brzina ko- 
jom se šire je — brzina svjetlosti. To 
su gravitacijski valovi. 

Da li pulsar PSR 
1913+16 gubi energiju 
zračeći gravitacijske 
valove 

Predodžba s mrežom samo je pre- 
dodžba koja nam olakšava shvatiti 
rtastanak gravitacijskih valova. Kakva 
su to svemirska tijela koja »skaču« po 
prostoru kojega treba zatalasati i tako 
proizvesti valove? Izvor gravitacijskih 
valova može biti samo tifelo u pokre- 
tu koje nema oblik kugle. Takva bi 
npr. mogla biti zvijezda koja jako br- 
zo rotira; zbog brze vrtnje ona je 
sploštena. Znamo da su rekorderi 
vrtnje neki pulsari. Oni se okrenu u 
vrijeme od jedne sekunde ili u još 
kraće vrijeme. Najbrže se vrti pulsar 
u maglici Rakovici, jer se okrene tri- 
d ® set P uta u jednoj sekundi. Zatim 
slijedeći do njega je pulsar koji nosi 
naziv PSR 1913 + 16; on se okrene 
sedamnaest puta u sekundi. No taj 
pulsar zadovoljava još jedan uvjet za 
isijavanje gravitacijskih valova jer ni- 
je osamljen, već se nalazi u paru sa 
sličnom zvijezdom. To je dakle dvo- 
struka zvijezda, a dvostruke bi zvi- 
jezde mogle biti još jaći izvori gravi- 
tacijskih valova od osamljenih brzo 
rotirajućih zvijezda. Dvostruka zvi- 
jezda je zvijezda koja zaista »skače« 
u prostoru — dvije zvijezde brzo iz- 
mjenjuju svoja mjesta i talasaju sve- 


mirski prostor! U ovom slučaju priro- 
da ide na ruku istraživaču. Druga 
komponenta pulsara PSR 1913 + 16 
koju instrumenti nisu dokučili, mora 
da je izvor gravitacijskih valova, kao 
i vidljiva komponenta. Mase obiju 
komponenata jednake su 1,4 mase 
Sunca. Period ophoda oko zajedni- 
čkog težišta iznosi osam sati. Za dru 
gu, nevidljivu zvijezdu postoje samo 
dvije mogućnosti: ili je pulsar ili crria 
jama. A crna jama treći je važan iz- 
vor gravitacijskih valova. Crna jama 
jako privlači okolnu tvar, a pad te tva- 
ri u jamu predstavlja udar tijela u 
»mrežu« prostora i izaziva pojavu 
gravitacijskih valova. Na popisu 
eventualnih izvora gravitacijskih valo- 
va nalazi se još sudar dviju zvijezda 
i eksplozije supernovih zvijezda. No 
kako su eksplozije supernovih veoma 
rijetke i neočekivane, nepredvidive, a 
kako sudari dviju zvijezda čelom u 
čelo nisu ni dokazani, to su male šan- 
se da se ustanove gravitacijski valovi 
iz ovakvih pojava. 

Pulsar PSR 1913 + 16 otkriven je 
1974. velikim radioteleskopom u Por 
toriku, koji je nepomično smješten u 
dnu udoline i ima promjer od 300 me- 
tara. Ono što je odlika ovog pulsara 
je energija koju gubi. Zbog gubljenja 
energlje on se ne vrti istim tempom, 
već sve sporije. I makar ne znarno na 
koji način gubi energiju, brzina kojom 
se usporava teoretski se dade oprav- 
dati samo ukoliko zrači i gravitacijske 
valove. Zrači ih danas, zrači sutra, 
zračit će ih još nekoliko milijuna ili 
stotina milijuna godina, sve dok jed- 
nog dana zbog izgubljene energije 
dvije zvijezde ne padnu u vatreni 
zagrljaj. U toj eksploziji koja će se 
javiti kao još jedna supernova zvijez- 
da, provalit će snažni gravitacijski va- 
lovi koje će biti lako ustanoviti. No bit 
će to daleko u budućnosti. Do tog 
vremena gravitacijski valovi bi trebali 
biti pronađeni i u »običnijih« izvora 
gravitacijskih valova. 

Antene za gravitacijske 
valove 

Prve laboratorijske prijemnike gra- 
vitacijskih valova izradio je prije 13 
godina 3. Weber iz SAD, na Univer- 
zitetu Maryland. Ti uređaji ulaze u 

klasu tzv. rezonantnih detektora, a 
sastoje se od aluminijskog valjka du- 
gog oko metar i po, s promjerom od 
sezdesetak centimetara. Kada na va- 
Ijak naiđe gravitacijski val, valjak se 
steže i rasteže u smjeru okomitom na 
gibanje vala, pa će promjene veličine 
valjka biti mjera jakosti valova. Pro- 
mjene duljine valjka koje se sada- 
šnjom tehnikom mogu izmjeriti, sto su 
puta manje od velicine atomske jez- 
grel Weber je znao primati i po ne- 
koliko signala dnevno, a oni su se 
najčešće javljali kada je antena bila 
usmjerena prema središtu Kumovske 
Slame. Drugi istražlvači nisu potvrdili 
Weberovo otkriće, pa je danas po- 
sve nesigurno, da li se radi o stvar- 
nom otkriću ili o lažnim poiavama. Ni- 
je isključena mogućnost da su gravi- 
tacijski valovi ipak ostavili trag. Danas 
na tom problemu u svijetu radi dese- 
tak timova. U planu su detektori koji 
bi od postojećih bili osjetljiviji za mi- 
lijun i stotinu milijuna puta. 

Osim klasičnih, laboratorijskih apa- 
ratura, čine se planovi da se za pri- 
jem iskoristi prostor izvan Zemlje i 
sustav Zemlja-Mjesec. Sustav Zem- 
Ija — Mjesec je sustav koji također 
i proizvodi gravitacijske valove, ali 
veoma slabe. S druge strane, naila- 
zak gravitacijskih valova mora pore- 
metiti sustav Zemlja-Mjesec, što si 
opet možemo predočiti pomoću mre- 
že koja predstavlja svemirski prostor. 
Zemlja i Mjesec smješteni su u toj 
»mrezi« i iskrivili su je. Ako se mre- 
žom gibaju valovi, tada se jedni dije- 
lovi mreže gibaju prema druaima, iz- 
mjenično se priblizavaju i uaaljavaju 
(sl. 1). Stoga se i Mjesec mora u taktu 
perioda približavati i udaljavati rela- 
tivno prema Zemlji. Slično tome svaki 
bi se umjetni satelit, postavljen u bli- 
zini Zemlje i praćen dovoljno preciz- 
no, mogao iskoristiti za detekciju va- 
lova. No promjene udaljenosti tijela 
od Zemlje tako su male, da ih dana- 
šnjom tehnikom ne možemo ustano- 
viti. Sl. 2 pokazuje kako bi se pod 
utjecajem gravitacijskih valova defor- 
mirala sama Zemlja. 

Čemu bi služila 
astronomija 
gravitacijskih valova 

Gravitacijski valovi nisu ustanovlje- 
ni. No fizikalna istraživanja svemira 
nisu samo eksperimentalna, već i teo- 
rijska, i služe se svim posljedicama 
suvremene fizike. Fizika prostora i 
gravitacijskog međudjelovanja tijela 
dovela je do pojma gravitacijskih va- 
lova. Povjerenje koje je fizika stekla 
u drugim otkrićima, prenosi se i u po- 
dnjčje gravitacijskih valova. Zato 
»astronomija gravitacijskih valova« 


Zemlja 



1 




l 




Mjesec 






Zemlja i Mjesec se periodlčki približavaju i udaljavaju 
prl prolasku gravitacijskih valova. 




Na slici je jako preuveličana deformacija Zemlje do 
koje dolazi pri nailasku gravitacijskih valova. U jed- 
nom dijelu vala Zemlja se steže u jednom smjeru, u 
druaom dljelu vala Zemlja se steže u drugom smjeru, 
pa poprima oblik uštipka. Valovi se krecu brzinom 
svjetlosti. Period valova, vrijeme koje protekne od 
prolaska jedne do prolaska Iduće kreste vala, ovisi o 
vrsti gravltacijskog izvora i mogao bi iznositi od ma- 
lenog dijela sekunde do sata. 


postoji. Gravitacijski valovi imaju više 
svojstava i iz njihove bi se ројауе 
moglo suditi o raznim osobinama iz- 
vora. Gravitacijski bi valovi pokazivali 
interferenciju, pomak crvenom, za- . 
kretanje u gravitacijskom polju u bli- 
zini velikih masa, fokusiranje, polari- 
zaciju — sve svojstva slična svjetlo- 
snim valovima, a ipak drugačiia, jer 
se radi o drukčijoj prirodi vala. Do 
sada je sve znanje o svemiru skup- 
Ijeno optičkim i radio-valovima , pa si 
možemo zamisliti, kakvo bi se novo 
područje otkrilo pred astronomima 
upotrebom aravitacijskih valova. 

Astronomija u napredovanju, ast- 
ronomija u vječnom spoznavanju 
svemira, u nastojanju da pronikne u 
njegove pojedinosti i shvati cjelinu, 
traga za novim izvorima podataka. 
Gravitacijski valovi bili bi novi izvor 
podataka posebno zato što se svemi- 
rom šire na vrlo velike udaljenosti, tj. 
prodorni su. Prodorni su zato što je 
za njihovo iščezavanje potrebno da 
se susretnu s mnogo tvari, da susret- 
nu mnogo zvijezda međuzvjezda- 
nog materijala. S druge strane, zbog 
toga ih je teško primijetiti, pa nije 
čudno da tolika nastojanja još nisu 
urodila plodom. . 

Signali informacija koji pristižu iz 
najvećih daljina - zar to nije upravo 


ono što je astronomiji potrebno? Vid- 
Ijiva svjetlost ne može proći velike 
daljine ako naiđe i na malo prepreke. 
Međuzvjezdana tvar upija vidljivu 
svjetlost. Zato optičkim teleskopima 
ne vidimo zapravo najzanimljivije di- 
jelove Kumovske Slame, njezin cen- 
tar - tamo gdje se pripravlja buduć- 
nost Galaktike i gdje se nalaze odgo- 
vori o postanku galaktike. U tom cen- 
tru mogle bi se kriti crne jame koje 
sadrže masu od stotinu milijuna Sun- 
čevih masa; crne jame koje su neka- 
da bile mnogo aktivnije i proizvodile 
učinke slične onima koje danas opa- 
žamo kod kvazara. 

A kvazari? Magličasti izvori koji se 
nalaze na najvećim daljinama — nji- 
hova priroda nije odgonetnuta ni na- 
kon skoro dvadeset godina prouča- 
vanja. Dednako su zagonetni. Ne bi li 
o njima, gravitacijski valovi mogli dati 
koju novu informaciju? Prema posto- 
jećim idejama, središta galaktika i 
kvazari imaju mnogo zajedničkog i u 
kvazarima se, kao izvori energije, 
mogu skrivati ogromne crne jame i 
dvojne zvijezde sastavljene od crnih 
jama. 

dr Vladis Vujnovic 
suradnik Zvjezdarnice 





























SUNCE I ’ZAGONETKA 

ZIVOTA’ NA PLANETU 
ZEMLJI 


^olazi nam proljećel Ta tko se živ 
ne veseli tom radosnom i romantič- 
nom godišnjem razdoblju, kad se sve 
šume i livade odjenu bujnim zeleni- 
lom, voćnjaci i vrtovi ospu cvjetnim 
beharom, a sva priroda — a s njom 
i sam čovjek — živne kao nekim po- 
sve novim životom. 


Kakav je to čarobnjak koji neizo- 
stavno, svakog cvjetnog proljeća, ta- 
ko razdragano i bogato napoji i čov- 
jeka i prirodu kao nekim čudesnim 
»eliksirom života«? 

Taj je čarobnjak - naše Sunce! 

Cesto čujemo uzrečicu »Sunce je 
izvor života«. Mnogi čovjek pritom 
brzopleto pomisli - dabome, gle sa- 
mo ovog divnog, toplog proljeća, pa 
kad se sjetiš one tmurne, hladne zi- 
me... 

Ali, Sunce niti izdaleka nije samo 
obični darovatelj gole, fizičke topline. 
Sunce je u pravom smislu riječi — 
kemijsko-biološki g e n e r a t o r (po- 
kretač) svega života na planetu Zem- 

Iji. 

Zapitamo li se, na primjer: 

~ što pokreće lokomotive, tramva- 
je i strojeve u našim tvornicama, 

— što pokreće električne centrale, 
osvjetljuje nam gradove i kuće i 
snabdijeva nam energijom sve ku- 
ćanske aparate, 

— što rascvjetava i razlistava liva- 
de šume i polja i daruje nam bogate 
Ijetine, 

— što pokreće slavuja, kad za ro- 
mantičnih proljetnih noći bigljiše*svo- 
ju pjesmu proljeću, ili violinistu, kad 
izvodi Beethovenovu sonatu, ili pje- 
snika, kad zanosno stvara odu Ijubavi 
i životnoj sreći... 

Odgovor na sva ta pitanja samo je 
jedan - S u n c e I 
Sunce stalno šalje Zemlji energiju 
čija snaga iznosi 500 b i I i j u n a 
konjskih snaga. Koliko praktično iz- 
nosi ta energija, neka nam prikaže 
slijedeća usporedba: kad bismo 
upregli 500 bilijuna konja jednog za 
drugim, ta bi zaprega svojom dulji- 
nom m i I i j a r d u puta opasala oko 
ekvatora čitavu kuglu zemaljskul 
Lijepih li cifara - rekao bi netko 
— ali Sunce je od nas daleko čitavih 
150 milijuna kilometara a od njega do 
Zemlje nema ni kajiševa (transmisija) 


a ni električnog voda (žice) do naših 
tvornica, tramvaja i lokomotiva. Pa ka- 
ko onda tih »500 bilijuna konja« pre- 
skoče nečuvena zrakoprazna pro- 
stranstva od 150 milijuna kilometara 
što dijele naš planet od njegove 
»centralne zvijezde«? Ta, Sunce mo- 
že slati svoju kolosalnu energiju sa- 
mo u obliku elektromagnet- 
skih valova (kao što su: svje- 
tlost, radio valovi itd.). 

Gdje su ti silni »prijemni radioapa- 
rati« pomoću kojih ž i v o t na Zemlji 
može prihvatiti i iskoristiti tu neshvat- 
Ijivo golemu energiju od — ni manje 
ni više — nego 500 b i I i j u n a konj- 
skih snaga? 

I zar su uopće mogući takvi čude- 
sni aparati? 

Mogući su. Kad ne bi bili mogući, 
mi naprosto, ne bismo ni živjeli ni po- 
stojali u svemiru. 

Taj čudesni aparat, koji na Zemlji 
prihvaća golemu energiju Sunca — 
je obični I i s t zelene biljke! 

Zelena biljka »hvata« Sunčevu 
energiju (svjetlost) i pomoću nje 
»uvodi u život« (zapravo - uvodi u 
proces života) anorganske (»mrtve«) 
tvari pretvarajući ih u organske (život- 
ne) spojeve. 

Kako to zelena biljka radi? Ona to 
radi jeftinije (zapravo »genijalnije«) 
od svih tvornicara svijeta. »Deftinije« 
kažemo zato, jer, na primjer, šećer, 
brašno, ulje itd — zelena biljka pravi 
- vjerovali ili ne! - iz čistog 
zrakaivode! 

Kako je to moguće? 

Svi organski (»životni«) spojevi ba- 
ziraju se na elementu ugljiku. A oda- 
kle biljci-tvorničaru taj važni materijal 

K Sjećamo se još iz škole da 
Ijina atmosfera tj. zrak, sastoji 
od oko 4/5 dušika, 1/5 kisika i još 
nekih sitnica... Među te »sitnice« u 
sastavu zraka spada i 0,03% (tj. tri 
desettisućinke) ugljičnog dioksida. 

Ugljični dioksid je plin koii se sa- 
stoji od jednog atoma ugljika i dva 
atoma kisika (— latinski se ugljik na- 
ziva »Carbonium« i otuda mu dolazi 
poznata kemijska oznaka »C«; kisik 
se na latinskom naziva »Oxigenium« 
te mu je kemijska oznaka »O«). Iz to- 
ga dobijemo jednostavnu i logičnu 
kemijsku formulu za ugljični dioksid 
— »0O 2 « iz koje je vicfljivo da se tu 
jedan atom ugljika zdruzio s dva ato- 
ma kisika. 


Dakle, u zraku (uzduhu) ima kori- 
snog materijala za našu »zelenu tvor- 
nicu« koja se nalazi u listu svake bilj- 
ke na našem planetu. Doduše, toga 
materijala ima samo tri desettisućinke 
ukupne količine uzduha, ali Zemljina 
je atmosfera, na sreću, aolema... A 
drugog važnog materijaTa, vode — 
na planetu Zemlji ima napretek. 

I voda ima posve jednostavnu for- 
mulu, jer se sastoji od dva atoma vo- 
dika (vodik — latinski »Hydrogenium« 
i stoga mu kemijska oznaka »H«) i 
jednog atoma kisika - dakle, H.O. 
Napišemo li zajedno formule ugljič- 
nog dioksida i vode tj. CO. + H^O i 
razmjestimo li malko drukčije ista slo- 
va (zapravo atome ugljika, kisika i vo- 
dika) možemo dobiti i ovalo/u »kombi- 
naciju« istih elemenata: CH,0 + 0 } . 
Vidimo, broj atoma je ostao isti (je- 
dan atom ucjljika, dva atoma vodika 
i tri atoma kisika), ali smo tu dobili i 
nešto posve novo: CH } 0. Taj CH } 0 
nije sam po sebi naročito važan spoj 
(uostalom, zove se »formaldehid«), ali 
on je »rodozačetnik«, barem po svo- 
joj kemijskoj formuli, jedne izuzetno 
važne grupe »životnih« (organskih) 
spojeva koji se zovu »ugljikohidrati« 
- po grčkoj riječi »hidor«, što znači 
»voda«; naime, u ugljikohidratima je 
ugljik udružen s vodikom i kisikom 
upravo u onom omjeru u kojem se 
vodik i kisik nalaze udruženi u vodi 
tj. uvijek na dva atoma vodika dplazi 
jedan atom kisika — na primjer: 
CH.O, C H O (C.H..OJ. itd. 

I — sad dođe ono najčudesnije i 
gotovo zagonetno čudo prirode, pa 
i samog svemira: poigramo li se, nai- 
me malo matematike s formulom for- 
maldehida, pa je pomnožimo, recimo, 
sa 6: dakle: 6xĆH } 0 i dobit ćemo 
C,H 1} O t . lako su sve kemijske formu- 
le velikoj većini đaka-nevaljalaca naj- 
češće podosta gorke ova je ipak čak 
i »kozmički s I a t k a I « 

Pa što znači zapravo taj famozni 

c н o ? 

Pa to je pravi, pravcati $ E - 
ĆERI! 

A pošto ima mnogo vrsta šećera, 
znajmo da je C.H 1} 0, upravo onaj 
najprirodniji šećer (koji se jedini mo- 
že dati bolesniku direktno u krv, jer 


v 

/Ш/ r 


Večernja idila kraj vatre: ovi nomadi negdje u Aziji na- 
ložili su u prirodi vatru da se ogriju, jer je Sunce već zašlo 
za horizont. No, iako Sunca više nema da ih direktno grije, 
nomade će čitavu večer i noć ipak grijati Sunčeva energija, 
koju je list zelene biljke »ukrao« svojedobno, za lijepih sun- 
čanih dana, našoj »centralnoj zvijezdi« i uskladištio u svojoj 


je on »gotova« hrana!) a koji se zove 
glukoza ili grožđani šećer. 

Dakle, list vinove loze (odn. šećer- 
ne trske, šećerne repe itd.) obasjan 
Suncem, stvara š e ć e r i z s a - 
mog zraka i vode.Pa zar to 
nije čudesno i divno? 

No koliko god to bilo lijepo i za- 
nimljivo, to je ipak tek skrornni i po- 
četak naše svemirske priče o Suncu 
kao izvoru života. Ova gore slova, 
koja smo tako olako premještali po 
papiru — u samoj prirodi se ne pre- 
mještaju tako jednostavno. Klorofil tj. 
zelena tvar u listu biljke, koja je tu 
glavni »tvornički stručnjak« u proizv- 
odnji šećera iz zraka i vode - ima 
ovdje grdnog posla da, uz pomoć 
Sunčeve energije sve to kako treba 
izvede. 

Bitno je tu da »fabrika« u listu ze- 
lene biljke uz pomoć klorofila 
» r a z b i j a « čvrste molekule vode 
(Н г О) i ugljičnog dioksida (СО г ) i iz 
atoma ugljika, vodika i kisika stvara 
nove, organske spojeve, ugljiko- 
hidrate. A ugljikohidrati imaju to pre- 
važno svojstvo da sadržavaju odre- 
đenu kemijsku e n e r g i j u, »ukra- 
denu« od Sunca: kad zapalimo šećer, 
on gori i u procesu gorenja šećer 
»vraća« energiju uzetu od Sunca. Do- 
duše nitko razuman neće spaljivati 
šećer da bi s njime tjerao lokomotivu, 
nego će ga upotrijebiti za hranu (ali 
ne samo radi slatkoće, nego još više 
zbog energije, kako ćemo kasnije vi- 
djeti). Ali drvo, ugljen i nafta, kad go- 
re, daju itekakvu energiju! 

A kakve veze imaju drvo, nafta i 
ugljjen sa šećerom? 

Ono, što čini list vinove loze, še- 
ćerne trske ili šećerne repe kad pro- 
izvodi šećer - tek je početak priče 
o ugljikohidratima. Ugljikohidrat je i 
j škrob sa sličnom formulom kao i še- 
ćer (C.H.,0,). A škrob je glavni sa- 
stavni dio brašna tj. kruha našeg sva- 
kidašnjeg. škrob stvara list pšenice, 
riže, krumpira i mnogih drugih biljaka. 
Sva žitna, rižina i krumpirova polja na 
našem planetu stvaraju ogromne ko- 
ličine hrane, od koje živi sve živo na 
Zemlji: i krvoločni lav, kad zaskoči 
gazelu, hrani se njenim mesom, a ga- 
zela je morala pasti travu kao hranu. 
A travu je stvorilo Sunce iz vode i 
I zraka... 

| Eto, došli smo i do trave. I trava i 
I grm i drvo rastu o Sunčevoj energiji. 
j Ne samo šećer, škrob nego i celulo- 
I za, pamuk, kaučuk, guma... sve je to 
I proizvod zelene biljke obasjane Sun- 
I cem. Svi oni »uskladištuju« Sunčevu 
I energiju da bi je kasnije vraćali živo- 
1 tu. Sve šume, sve voćke, sve livade 
I i svi travnjaci ovog planeta bezbroj- 
I ne su »životne tvornice« koje iskori- 
| šćavaju energiju Sunčevog elektro- 


stabljici. 

magnetskog zračenja (svjetlosti) da 
bi tu energiju stavile na raspolaganje 
životu. 

Zelena je biljka u stanju proizvoditi 
čak i kom'pliciranije spojeve nego što 
su ugljikohidrati: na primjer, maslina 
(pa i suncokret, bundeva itd.) u svo- 
jim plodovima stvaraju u I j e . Ovdje 
je sama priroda izašla ususret čovje- 
ku da »preskoči« jednu stepenicu u 
dobivanju važnog prehrambenog ar- 
tikla: umjesto da sadi i obrađuje ku- 
kuruz i hrani njime svinju kako bi do- 
šao do masti - čovjek ubere masli- 
ne i eto mu »gotove« masti koju je 
stvorila zelena biljka »kradući« za 
ćovjeka energiju od Sunca. 

često smo puta ovdje spomenuli 
riječ »energija«. Bez energije nema 
života. A izvor je zemaljske (i život- 
ne) energije, kako smo vidjeli — sa- 
mo Sunce! 

A kako se energija Sunca vraća 
životu i čovjeku? Drvo gori i pritom 
se oslobađa Sunčeva energija u obli- 
ku svjetlosti i topline. I nafta i ugljen 
gore i pokreću nam stroieve. (Pritom 
ne zaboravimo što je ugljen bio prije 
nekih 100 do 200 milijuna godina, kad 
su tadanje prašume »krale« Sunčevu 
energiju i uskladištile je u ugljenu...). 

Očito je, dakle, da Sunce pokreće 
strojeve. 

Međutim, kolikogod je važna uloga 
Sunca kao izvora energije u tehnici 
i proizvodnji, ona je jos bitnija u di- 
rektnom snabdijevanju energijom sa- 
mih živih bića! 


Čovjek (a i životinja) treba jesti — 
ne samo zato da raste, nego i da na- 
doknadi energiju koju organizam tro- 
ši samim živijenjem. Znamo da čov- 
jek, koji obavlja teži posao, treba vi- 
še hrane. Da bi se pokretao stroj, ug- 
Ijen ili nafta trebaju gorjeti. I mi se 
pokrećemo. I mi koristimo Sunčevu 
energiju, a, naoko, »bez vatre«. Pa 
ipak, kao što drvo i ugljen sagorijeva- 
ju u peći, tako isto u »tihom gorenju« 
sagorijevaju u našem tijelu srodnici 
drveta i ugljena — ugljikohidrati: še- 
ćer, brašno, voće... Naš je organi- 
zam takva mašinerija koja, pri tempe- 
raturi od 37°, omogućava »tiho sago- 
rijevanje« hrane u kojoj je uskladište- 
na energija Sunca. Uzmimo kao pri- 
mjer samo škrob (brašno): ono se u 
ustima i želucu pretvara u šećer da 
bi ovaj (rastopljen) mogao kolati u kr- 

Vl U jetri se taj šećer pretvara u gli- 
kogen (ili tzv. »životinjski škrob«), Kad 
dižemo neki teret, glikogen u našim 
mišićima sagorijeva i vraća Sunčevu 
energiju u obliku podignutog tereta! 
Sličan se proces odigrava pri svakoj 
radnji — kad se šećemo, kad se pe- 
njemo uz brdo, kad pišemo ili 
pjevamo itd. Naime, i čitav 
se naš psihički život odvija upravo na 
bazi električnih impulsa koji putuju 
živcima da bi se glavna djelatnost 
našeg psihičkog doživljavanja obavi- 
la u »centrali« tj. u našem mozgu. Me- 
đutim, ne samo izgradnja živaca i 
mozga nego i njihovo »hranjenje« 







(opskrbljivanje energijom putem krvi) 
i funkcioniranje zahvaljujemo hrani 
koju nam daje Sunce preko zelerie 
biljke. Psihička energija pomoću koje 
naš mozak djeluje je, ustvari, energi- 
ja Sunca »prerađena za radne potre- 
be« našeg živčanog sistema! 

Sunce je suštinski i direktno pri- 
sutno u funkcioniranju našeg moz- 
ga pa i u samom našem spoznava- 
nju Kozmosa 

Pa, i kad filozofiramo naša je misao 

- kao, uostalom i sva naša spoznaja 

- proizvod našeg mozga kojemu je, 
u krajnjoj liniji, Sunce iskonski gene- 
rator. Drugim riječima, Sunce je onaj 
prvotni motor ili generator koji »tjera« 
naš mozak kad ovaj razmišlja i o po- 
stojanju svijeta i života i o smislu po- 
stojanja svemira pa i o smislu samog 
našeg Ijudskog postojanja u Kozmo- 
su. 

Riječ u jedno: Sunce svojim posto- 
janjem u svemiru i svojom ulogom 
»generatora« ne samo što omoguća- 
va naš život u čisto biološkom smislu, 
nego ono »tjera« i čitavu našu psihi- 
čku »mašineriju« te je time, na svoj 
način, duboko i suštinski utkano i u 
sam čin našeg spoznavanja svijeta, 
života i Kozrnosa. 

Ova iskonska »kozmička poveza- 
nost« čovjeka s postojanjem Sunca 
u svemiru ukazuje nam na d u b o - 
ko jedinstvo Kozmosa: ne 
samo tijelom nego i samim svojim 
d u h o m čovjek-mislilac na ovom 
planetu na određeni je način pravi 
»dar Sunca«! 

I — kojiput nam se upravo neodo- 
Ijivo nameće pitanje: ta nije li dični 
mozak čovjeka-dvonošca samo neki 
na svoj način vrlo zanimljivi »aparat« 
upravo tako »adaptiran« da može ko- 
ristiti Sunčevu energiju — u s v г h u 
p r o i z v o d n j e m i s I i I ne samo 
praktično-zemaljske misli nego i pra- 
ve spoznajno-kozmičke misli? I nije 
li možda sva naša spoznaja svijeta, 
života i Kozmosa samo neka leprša- 
vo-neuhvatljiva i poprilično zagonet- 
na (barem za sadanji stadij razvitka 
Ijudskog mozga) igra Prirode i njenih 
kozmičkih zakona? 

*** 

Drevni Egipćani, iako o Suncu nisu 
ni izdaleka znali onoliko koliko zna 
suvremena nauka — ipak su u svojoj 
himni bogu-Suncu, Amonu-Ra, dali 
dolično poštovanje u stihovima: 
»Slava Tebi, oj Ra, kod izlaza, 

Atum kod zalaza! 

Ti izlaziš, uspinješ se i sijaš, i 
sijaš... 

Gospodar si neba i Zemlje! 

dr Gabrijel 
Divjanović 

ЈГ 


SATELITI - 
REVOLUCUA U 
TELEKOMU - 
NIKACIJAMA 


■Još je pionir astronautike Hermann 
Oberth pisao o satelitima koji bi viso- 
ko iznad Zemlje omogućili brz, lak i 
jednostavan prijenos telefonskih raz- 
govora i televizijskih emisija između 
bilo koja dva mjesta na svijetu. Tu 
očiglednu i lako ostvarivu korist od 
satelita veoma su brzo iskoristili ast- 
ronautičari: već 1962. godine - sa- 
mo godinu dana nakon prvog leta 
čovjeka u svemir i nepunih pet godi- 
na nakon lansiranja prvog Sputnika 
- oko Zemlje je počeo kružiti Tel- 
star, prvi relej u svemiru. To je bio 
pravi odgovor onima koji su tvrdili da 
je osvajanje svemira potpuno besko- 
risno i da bi mnogo bolje bilo, umje- 
sto da se bacaju milijarde i milijarde 
dolara za trku u svemir, ta sredstva 
utrošiti za rješavanje zemaljskih pro- 
blema — recimo poboljšanje telefon- 
ske i televizijske mreže. 

Danas, na isteku drugog desetlje- 
ća nakon lansiranja prvog Telstara, 
više ne možemo ni zamisliti prijenos 
televizijskog programa preko oceana 
bez tih dalekih i nevidljivih releja u 
svemiru. Gotovo se svi telefonski raz- 
govori između staroga i novoga svi- 
jeta vode preko svemira. -л 

No ono što namjeravaju napraviti 
Amerikanci u slijedećem desetljeću 
nemalo nalikuje na znanstvehu fanta- 
stiku: prema mišljenju stručnjaka NA- 
SA-e bit će moguće i ekonomski pri- 
hvatljivo gotovo čitavu zemaljsku te- 
lefonsku mrežu prenijeti u svemir. 

Umjesto malenih satelita u svemiru 
i velikih antena na Zemlji, u slijede- 
ćem se desetljeću predviđa izgrad- 
nja golemih, sedamdesetak metara 
širokih antena u geostacionarnoj or- 
biti. Izravna posljedica velikog i snaž- 
nog releja bit će smanjenje veličine 
i snage zemaljskih primopredajnika. 
Uz suvremenu tehnologiju koja omo- 
gućuje minijaturizaciju elektroničkih 
sklopova, takvi će primopredajnici bi-’ 
ti daleko manji od »džepnih radio-sta- 
nica«, toki-vokija. 

Najneobičnija zamisao u čitavom 
projektu o prenošenju telefonske 


mreže u putanju oko Zemlje jest 
»ručni radiotelefon«. Ne veći od ruč- 
nog sata ta bi sićušna radio-stanica 
bila opskrbljena mikrofonom i zvučni- 
kom, brojčanikom za biranje osobe s 
kojom se želi razgovarati, i dakako - 
baterijama koje bi mu davale izlaznu 
snagu od 0,25 W. Veoma osjetljiv pri- 
jemni sustav na satelitu hvatao bi sla- 
bašne signale sa Zemlje i pojačane 
ih slao drugom sugovorniku. 

Za razliku od telefona koji mora 
uvijek biti na istom mjestu, ručni ra- 
diotelefon će omogućiti potpunu po- 
kretljivost dvaju sugovornika. Njime 
će se isto tako lijepo moći obavijestiti 
prisutne članove na kakvom poslov- 
nom sastanku o zakašnjenju zbog 
gradske gužve, kao i o prometnoj ne- 
sreći ili pak razgovarati između dva 
mjesta u prirodi. Ništa ne bi spreča- 
valo sugovornike da zametnu razgo- 
vor na bilo kojem mjestu i u bilo koje 
vrijeme: da bi se moglo s nekim raz- 
govarati treba znati samo njeaov te- 
lefonski broj i — ništa više. Stoviše, 
ni cijena razgovora ne bi bila nimalo 
ovisna o udaljenosti sugovornika: isto 
bi tako bilo jeftino razgovarati iz Za- 
greba s Londonom kao i sa susje- 
dom što stanuje u istoj kući. 

Uriatoč tome što će se divovski te- 
lekomunikacioni sateliti pojaviti već u 
slijedećem desetljeću, malo je vjero- 
jatno da će oni u bližoj budućnosti 
potpuno istisnuti klasični telefon. 
Zbog ograničenog broja kanala na 
satelitu (potrebno je napomenuti da 
bi se preko takvog satelita vodilo ba- 
rem pedeset milijuna razgovora 
dnevno) dozvoljeno trajanje razgo- 
vora bilo bi znatno kraće nego na te- 
lefonskoj govornici. Da bi se smanjila 
gužva u eteru i nepotrebno čekanje 
svaki će vlasnik ručnog radiotelefona 
smjeti dnevno obaviti ne više od pet 
razgovora koji neće biti duži od jed- 
ne minute. Da bi se upostavila veza 
trebat će čekati jednu do pet minuta. 
No takvi će ručni primopredajnici biti 
veoma pogodni - a za to će najve- 





КАКО СЕ IZGLE 


Sunce žarko sjeda 
I skoro će sjest'. 
Stalna na tom svijetu 
Samo mijena jest! 
(Petar Preradović — »Mujezin«) 




ćim dijelom biti i namijenjeni - u slu- 
čaju nesreća. Pritiskom na određeno 
dugme veza bi se mogla odmah us- 
postaviti a trajanje razgovora znatno 
produžiti. 

Sustav velikih telekomunikacionih 
satelita omogućit će i mnogo štošta 
drugo osim »ručnog telefoniranja«. 
Pomoću satelita mogla bi se prenositi 
i poslovna pošta s jednog na drugi 
kraj Sjedinjenih Država i to brzinom 
telegrama'- za desetak minuta. Pro- 
jekt predviđa i osnivanje školske te- 
levizijske mreže koja bi omogućila 
da nastavnik bira jednu od mnogo- 
brojnih televizijskih emisija za svoje 
učenike. 

Začudo, takav sustav svemirske te- 
lekomunikacije ne samo da bi bio 
znatno jednostavniji i praktičniji od 
sustava žičanih linija što povezuju te- 
lefonske pretplatnike u naše vrijeme, 
nego i uvelike jeftiniji. Unatoč investi- 
ciji od zamašne 2,3 milijarde dolara 
koliko bi stajala izgradnja divovskog 
satelita u svemiru, telefonski bi razgo- 
vori bili u prosjeku gotovo sedam pu- 
ta jeftiniji. Uz nemalu prednost da ci- 
jena razgovora ne bi ovisila o udalje- 
nosti sugovornika, ručni radiotelefon 
bi stajao samo desetak dolara - 
znatno manje nego što stoji uvođe- 
nje telefona. 

čak bi i prenošenje pošte putem 
satelita bilo znatno jeftinije ne samo 
od slanja telegrama, nego i od slanja 
običnog pisma. Uz dvostruko veće 
investicije nego za svemirsku radio- 
telefoniju, prenošenje pisama svemi- 
rom bilo bi šest puta jeftinije od obič- 
ne, zemaljske pošte. 

Hoćemo li se uskoro umjesto okru- 
ženi mnogobrojnim žicama — kako 
su vidjeli razvoj telekomunikacija ne- 
ki pesimistički nastrojeni futurolozi - 
uskoro naći u svijetu potpuno bez ži- 
ca? Sve poruke, pa čak i energija, 
koje su se nakada slale isključivo 
skupim žičanim vodovima putovat će 
nevidljivim radio-valovima. A tu »ne- 
vidljivu« komunikaciju omogućit će 
»beskorisna avantura« čovječanstva: 
let u svemir. 


dipl. inž. Nenad RAOS, 
suradnik Zvjezdarnice 



U starom je vijeku bila nemogu- 
ća i svaka pomisao da bi se zvi- 
jezde, zvane »stajačice« mogle 
gibati po nebu tj. u svemiru. Der, 
Zemlja je bila središte svemira, a 
zvijezde su bile »prikovane na 
kristalne sfere« koje su se vrtjele 
oko Zemlje-središta. 

Tek nakon što je veliki Poljak 
Nikola Kopernik zadao smrtni 
udarac takvom, (tj. »geocentri- 
čkom« shvaćanju) astronomska 
je misao mogla osloboditi zvijez- 
de »stajačice« dosad prikovane 
na kristalne sfere i pustiti ih da 
se, kao i sva ostala nebeska tje- 
lesa, slobodno gibaju po besko- 
načnom svemiru. 

Britanski astronom Edmund 
Halley je 1718. godine is'pitivao 
neke drevne stoljetne kalendare 
i zvjezdane mape među kojima je 
bio poznat Ptolomejev-Amalgest, 
nastao u drugom stoljeću n. e. 
Nakon složenih proračuna НаПеу 
je utvrdio da neke sjajnije zvijez- 
de (na pr. Sirius, Arktur i Aldeba- 
ran) imaju drukčiji položaj na ne- 
bu od onog koji je naveo Ptolo- 
mej. Halley je opazio da je veći- 
na ostalih promatranih zvijezda 
još uvijek na položajima navede- 
nim u starim dokumentima i sma- 
trao je da savjestan učenjak po- 
put Ptolomeja ne_ bi pogriješio u 
određivanju položaja tako važnih 
zvijezda. Halley je izvukao jedini 
mogući zaključak — da su se zvi- 
jezde doista gibale. 

Oko 1700. godine već su mno- 
gi astronomi poznavali pravu pri- 
rodu zvijezda smatrajući ih sunci- 
ma poput našeg, koja zbog veli- 
ke udaljenosti izgledaju tek kao 
svijetle točke. Halley, koji je bio 


odlučan zagovornik Hewtonovih 
zakona gravitacije, došao je do 
teze da se sva sunca kreću kroz 
svemir potpuno slobodno, što je 
prihvaćeno gotovo odmah nakon 
objave teze. 

Lako je razumjeti zašto nitko 
nije ranije kroz tisućljeća primije- 
tio v I a s t i t o gibanje zvijezda. 
Zvijezde su tako daleko da čak 
ni one, koje se najbrže kreću, ne 
pomaknu se na nebeskom svodu 
kroz razdoblje cijelog Ijudskog 
života. Na primjer, Arktur se sma- 
tra zvijezdom koja se vrlo brzo 
giba. Recimo godine 1066. za vri- 
jeme invazije Normana u Engle- 
sku, bio je samo za širinu punog 
Mjeseca više sjeverozapadno 
nego što je danas. 

Važno je razlikovati prividno i 
stvarno gibanje zvijezda. Ako se, 
na primjer, neka zvijezda giba 
točno prema nama ili od nas (ast- 
ronomi bi rekli »radijalno«), naše 
oko takvo gibanje ne primjećuje, 
ali ga itekako točno registrira 
spektroskop. Dakle, u takvom se 
slučaju zvijezda stvarno giba, a 
»prividno« stoji na mjestu. Napro- 
tiv, ako se neka zvijezda giba »u 
stranu« (tj. bočno ili tangencijal- 
no) onda to oko dobro primjećuje 
•i kut pomaka se u tom slučaju 
može vrlo točno mjeriti. 

Naravno, najčešće se zvijezde 
gibaju i tangencijalno i radijalno, 
pa iz kombinacija obaju gibanja 
jednostavnim računom dobivamo 
s t v a r n o gibanje zvijezda. 

Dakle, naše oko (i svi instru- 
menti koji mjere kutove) registrira 
kao prividno gibanje samo tan- 
gencionalno (»bočno«) gibanje, a 
kažemo da je to gibanje »privid- 






DATI ZVJEZDANO NEBO 
NAKON 100000 GODINA? 


no« zato, što ne znamo da li je 
zvijezda daleko ili (relativno) bli- 
sko. Daleka zvijezda, naime, po- 
kazuje manji »bočni« (tangencijal- 
ni) pomak nego relativno bliska 
zvijezda — uostalom, slično kao 
što nam se čini da brzi vlak na 
velikoj daljini gmizi sporo kao 
puž. 

Naprotiv, za spektroskop koji 
je u stanju registrirati samo radi- 
jalna gibanja, ne postoji »privid- 
no« gibanje. Za njega je ono što 
on registrira — sve »stvarno« jer 
on jednako točno bilježi pribliza- 
vanje (odnosno, odmicanje) i bli- 
skih i dalekih zvijezda. 

Dakle, čitava priča o promjeni 
likova zviježđa uslijed »vlastitog 
gibanja« zvijezda-stajačica odno- 
si se, ustvari, na prividno tangen- 
cionalno gibanje zvijezda. 

Uslijed ogromnih udaljenosti 
zvijezda ta su gibanja toliko »sit- 
na« da ih se bez vrlo preciznih 
instrumenata ne može primijetiti 
ni za čitavog jednog Ijudskog ži- 
vota. Evo očitog primjera: Jedan 
od najbržih »trkača« na nebu, 
sjajni Arktur u zviježđu Bootesa 
(»Volara«) pomakne se na nebu 
za širinu punog Mjeseca tek na- 
kon nekih 800 godina! 

Premda dugo razdoblje u povi- 
jesti čovjeka, 100000 godina je 
samo zrnce pijeska u pješčanom 
satu svemirskog vremena. Zvijež- 
đa nam se čine trajnima budući 
da postoje u sadašnjem obliku 
od početka civilizacije, ali, ona su 
ustvar^vrlo prolazne pojave. Na- 
še nebo pokazuie samo trenutak 
povijesti naše Galaktike u kojoj 
će se u 100000 godina neka zvi- 
ježđa promijeniti do neprepo- 
znatljivosti. Bacimo stoga kratak 
pogled u budućnost i promatraj- 
mo uz pomoć crteža neka naša 
zviježđa u 101.979. godini. 

Opće je poznato kakve će 
promjene pretrpjeti Veliki Med- 
vjed. Od njegovih sedam glavnih 
zvijezda, njih pet čine veliku sku- 


pinu članovi, koji se kreću svemi- 
rom u istom pravcu istom brzi- 
nom. Dvije ostale zvijezde, me- 
đutim, nisu dio te grupe i kreću 
se u različitim pravcima, i tako se 
nama blizak Veliki Medvjed po- 
stupno razilazi. 

I Mali Medvjed se mijenja, gubi 
svoj »medvjeđi« oblik, ali ne na 
isti način kao njegov veliki brat. 

Samo najbljeđa zvijezda zviježđa 
ima vrlo jako prividno gibanje, no 
njeno kretanje stoga ne mora biti 
jako uočljivo. Kasiopeja je primjer 
zviježđa čije se zvijezde među- 
sobno naglo udaljuju tako da će 
se njen karakteristican oblik pot- 
puno promijeniti. (vidi crtež!) 

Na prvi pogled u crtežu Boo- 
tes-a je učinjena greška, izostav- 
Ijen je Arktur. No, jedina žurba u 
kojoj je on zaboravljen je njego- 
va vlastita. On je, naime, jedna od 
najbržih zvijezda p r v e 
zvjezdane veličine. 
100000 godina će putovati dok 
ne dođe u blizinu zviježđa Ga- 
vrana (Corvus) i neće biti sjajan 
kao što je danas. Arktur i naše 
Sunce usmjereni su u suprotnim 
pravcima: sada su udaljeni samo 
32 svjetlosne godine, ali udalje- 
nost će narasti na oko 200 svje- 
tlosnih godina 101.979. godine. 

To brzo gibanje će od Bootesa, 
lišivši ga najsjajnijeg člana, učiniti 
bezlično„ teško opisivo zviježđe. 

Sjeverna Kuna (Corona Borea- 
lis) još je jedno zviježđe kojeg 
izobličuje prividno ^ibanje njego- 
vih zvijezda. U budućnosti neće 
imati sličnosti čak niti sa dijade- 
mom na koji danas podsjeća: 
međutim, s vremenom će ličiti na, 
recimo, biskupsku mitru. 

Nekoliko zvijezda u Lavu, me- 
đu njima i tri najsjajnije: Regulus, 
Denebola i Algieba kreću se br- 
zo. Srp se proširuje dok trokut 
postaje uži i izduzeniji pa više 
neće postojati sadašnja sličnost 
zviježđa s likom lava. 


Zviježđe Škorpiona se neće 
razići poput nekih drugih. Većina 
njegovih zvijezda je dio druge 
grupacije, kao što smo napome- 
nuli i kod Velikog Medvjeda. Ci- 
jelo to područje neba ustvari 
sadrži golemu skupinu Scor- 
pius-Centauri, u kojoj se zvijezde 
kreću u istom smjeru. 

Kapela u Kočijašu (Aurigi) jed- 
na je od nama najbližih zvijezda 
prve veličine. Ne kreće se ni pri- 
bližno tako brzo kao Arktur, ali će 
se dovoljno pomaći da znatno 
promijeni peterokut koji se poka- 
zuje visoko na našem zimskom 
nebu. Ipak, ako se drukčije povu- 
ku spojnice tih pet zvijezda, dobit 
će se »х« koji je, na svoj način, 
zamjetljiv kao i peterokut. Možda 
će taj »х« zamijeniti iščezli »W« 
Kasiopeje kao najjasnije slovo na 
nebu. 

Orion je drugi primjer zviježđa 
koje će biti prilično nepromijenje- 
no kroz stoljeća. Samo se Betel- 
gez giba dovoljno da bi to bilo 
zamjetljivo, ali ne toliko da bi se 
mnogo promijenio sadašnji iz- 
gled Oriona. 

Moguće su i druge promjene 
osim ovih spomenutih. Neke bli- 
jede zvijezde mogu pojačati sjaj 
približavajući nam se, dok druai- 
ma, koje se udaljuju, sjaj slabi. Bit 
će mnogo zvijezda čak i sjajnih 
koje će prijeći u druga zvijezđa. 

Prividno gibanje će sigurno uzro- 
kovati probleme s nazivljem. Na 
primjer, budući da Arktur više ne- 
će biti u zviježđu Bootesa, da li 
će ga astronomi budućnosti 
umjesto Alfa Bootesa prozvati Al- 
fa Gavrana? Ako se to dogodi, 
što će biti sa zvijezdom koja je 
sada poznata kao Alfa Gavrana? 
Hoće li Arktur uopće mijenjati na- 
ziv? Bez sumnje, to će biti zvijez- 
da poznata danas kao Alfa Boo- 
tesa. Mogu li se mijenjati granice 

Zvijezde koje tvore zviježda nisu nepo- 
mične kao što su vjerovali učenjaci antike. 
One se brzo kreču kroz svemir mijenjajući 
svojim gibanjem oblike zviježđa. Slika prika- 
zuje sadašnji izgled nekih zviježđa uspore- 
đen s onim za narednih 100000 godina. Pri- 
kazani su: Volar (Bootes), Kosiopeja, Sjever- 
na Kruna (Corona Borealis), Lav (Leo), Veliki 
Medvjed (Ursa Major), Labud(Cygnus), Skor- 
pion (Scorpius), te Mali Medvjed (Ursa Mi- 


nor). U nekim grupama poput škorpiona, 
mnoge zvijezde pripadaju velikim skupinama 
koje se kreću istom brzinom u istom pravcu: 
izgled takvih zviježđa se neče znatno promi- 
jeniti. Neke druge skupine se razilaze, budu- 
ći da se njihove zvijezde kreću u svim smje- 
rovima. Posebno je zanimljivo »ponašanje« 
Arktura u zviježđu Bootesa. (Volara) »Najbrži 
trkač« među sjajnim zvijezdama sasvim će 
nestati iz ovog zviježđa (gore lijevo). 


zviježđa radi zvijezda koje su u 
datom trenutku u njihovom okvi- 
ru? 

U ovom slučaju bi to bilo te- 
ško jer bi nova granica Bootesa 
razdvojila zviježđe Djevice na 
pola. Ili, hoćemo li ukinuti oznake 
kao Alfa, Beta, Gamma, i dati no- 
va imena zvijezdama kao što to 
činimo s asteroidima? To bi mo- 
glo biti pogodno ako Arktur i 
ostale zvijezde zadrže svoja sa- 
dašnja imena. Ali, ako se niz pro- 


mjena nastavi, hoćemo li konač- 
no prozivati zvijezde »Ivica«, 
»Marica«, »Miško«? 

Mi ne znamo kako će taj pro- 
blem izmijenjenih zviježđa riješiti 
astronomi daleke budućnosti. 

Uostalom, imat će podosta vre- 
mena za razmišljanje jer se velike 
svemirske promjene ne zbivaju 
baš tako brzopleto kao, recimo, 
promjena mode u odijevanju u 
suvremenoj svakodnevici. 


Uostalom, već i današnji nazivi 
zviježđa — kao: Medvjed, Vode- 
njak, Rajska ptica, Škorpion, 
Ždrijebe, 'Jednorog, Kentaur itd., 
iako nam intimno dragi zbog ti- 
sućljetne astronomske tradicije, 
zaista su postali anahronizam u 
očirna jednog znanstvenika rođe- 
nog i odgajanog u duhu suvre- 
menog 20-tog stoljeća. 

Priredio: G. D. 





EKSPEDICIJA 


POMRČINA SUNCA 

- KENUA, 16.111980. 


Kao što smo već u našem časopisu 
najavili, poslije dužih priprema, astro- 
nomska ekipa zagrebačke Zvjezdar- 
nice i Astronomskog društva SRH 
uputila se u Keniju na promatranje 
potpune pomrčine Sunca. Pošto se 
ovih dana ekipa vratila, uspješno 
obavivši predviđena snimanja i mje- 
renja, donosimo kraći prikaz ovog 
pothvata uz prve fotografije koje su 
naši suradnici uspjeli načiniti odmah 
nakon povratka. 

Ovu pomrčinu Sunca promatrale 
su stotine astronoma amatera i profe- 
sionalnih astronoma koji su se ra- 
zmjestili duž zone totaliteta koja se 
pružala od Atlantskog oceana preko 
centralne i istočne Afrike, Indijskog 
oceana, i preko Indije i Burme do 
južne Kine. Ovaj pojas potpune 
pomrčine bio je širok (u centralnom 
dijelu) 150 kilometara, a izvan njega 


vidjela se tek djelomična pomrčina 
Sunca (vidi slike na posljednjoj stra- 
nici). Naša ekipa izabrala je za mje- 
sto promatranja jugoistočnu Keniju, 
uz obalu Indijskog oceana, zato sto 
je ovdje totalna pomrčina i naiduže 
trajala - 4 minute i 6 sekundi. 

Promatračka stanica postavljena je 
četrdesetak kilometara sjeverno od 
Malindija s približnim koordinatama: 
2°53' južne širine i 40*08' istočne du- 
žine. 

Prema ranije dogovorenom planu 
promatranja, fotografiranje pomrčine 
obavile su grupe opremljene telesko- 
pima: Celestron 8, (Schmidt- 

Cassagrein 200/2000 mm) i Zeiss re- 
fratkor 79/1200 mm, te teleobjektivi- 
ma: Maksutov 100/1085 mm i Zenit 
65/300 mm. Za djelomične faze 
pomrčine korištene su crno bijele 
emulzije, a totalitet je sniman uglav- 


nom preobratnim filmovima u boji (di- 
japozitivima). 

Cijeli tok pomrčine registriran je i 
kolor televizijskom kamerom koja je, 
da tako kažemo bila »glavni adut« na- 
še ekspedicije. 

Promjena intenziteta Sunčevog 
zračenja za vrijeme pomrčine mjere- 
na je aktinometrom (direktno zrače- 
nje) i piranometrom (globalno zrače- 
nje). Bilježeni su i meteorološki poda- 
ci (temperatura, vlaga i tlak zraka) te 
smjer i brzina vjetra. 



Naša astronomska ekipa u punom sastavu. S lijeva na desno: Bela, Bermanec, Po- 
nikvar (naš suradnik iz Puie), Marković, Dragojević, Pauković, Kren, braća Kalaba (naši 
suradnici iz Svetozareva), dr Penzar, Penzar mlađi, Plovanić i Kovačić. 











Kilimandžaro — najviši vrh afričkog kontinenta, kako 
ga je vidjela naša ekipa putujući kroz savanu. 


Zamračeno Sunce u fazi tot; 
protuberance. Korona je vi 
Proteže se duboko u Sunče 
ponekad se oko Sunca vidi 
mjera. Korona se sastoji oc 
me) i slobodnih elektrona, 
milijunima stupnjeva. Do izi 
potpuna pomrčina Sunca bil 
korone. 

Teleobjektiv 300 mm; f/4,! 

(Snimio A. Plovanic) 

Postavljanje instru- 
menata za mjerenje 
Sunčevog zračenja. 

Dio naše ekipe pri postavljanju instrumenata na mjestu ko- 
je je prethodno odabrano za pracenje pomrčine. 















Ispod tropskog grma projiciralo se na tlo stotine sli- 
čica srpolikog Sunca. Ovaj prirodni fenomen zove se 
difrakcija svjetlosti na optičkoj resetki, a nastaje kada 
svjetlost prode kroz niz uskih, blisko smještenih pu- 
kotina. Gusto grmlje je dobra optička rešetka, a prizor 
to zanimljiviji, ako je izvor svjetlosti napola zamračeno 
Sunce. 

(Snimio K. Brandt) 


liteta. Ističu se korona i crvene 
njski sloj Sunčeve atmosfere. 
r sustav, a za vrijeme pomrčine 
i do 2-3 veličine njegova pro- 
visokoioniziranih atoma (plaz- 
a njena temperatura se mjeri 
jma koronografa 1930. godine, 
з je jedina prilika za izučavanje 


eksp. 1/30 


emulzija RD 


Sloj Sunčeve površine na- 
zvan kromosfera izvor je 
bljeskova i protuberanci. 
Za vrijeme pomrčine protu- 
berance se mogu jasno vi- 
djeti kao crveni plameni je- 
zičci što izviruju preko 
tamnog Mjesečevog ruba. 
Protuberance se javljaju u 
centrima Sunčeve aktivno- 
sti, leže na jakim magnet- 
skim poljima, a mogu po- 
primiti najfantastičnije 
oblike. 

Na našoj slici: rubne protu- 
berance snimljene za vrije- 
me totaliteta pomrčine 16. 
II 1980. Teleobjektiv Mak- 
sutov 1085 mm, f/10,5, eks- 
pozicija 1/250, s, EKTAC- 
HROM 400. (Snimio S. Kova- 
čić) 

Točno vrijeme, toliko neophodno 
kod astronomskih promatranja bilo je 
osigurano prijemom vremenskih sig- 
nala, dobivenim specijalnim radio 
uređajem, pomoću kojeg su namje- 
šteni elektronski astronomski satovi. 

Za to određena grupa, pomrčinu 
je pratila vizuelno s dva dalekozora 
tipa AT-1 koji se_odlikuju velikim vid- 
nim poljem i pogodni su za grupno 
prikazivanje. 

Promatranje i snimanje pomrčine 
sretno je obavljeno, posebno snima- 
nje totaliteta, iako nismo bili pošteđe- 
ni prisustva visoke, doduše rijetke 
naoblake. Prva ekspedicija zagreba- 
čkih astronoma na južnu Zemljinu 
poluloptu na taj način je uspješno 
okončana. 

Red. 




U jednom selu muskarci iz plemena 
Masai predstavili su nam se 
svojom ratnom igrom. Danas više 
nema međuplemenskih ratova, ali 
tradicionalni nomadski način života 
još uvijek traje_ 


Tko u školi nije učio o 
baobabu? Eto, imali 
smo sreću, prolazeći 
kroz savanu vidjeti na 
više mjesta i ovo čudo 
prirode. 


Naši kenijski domaćini, stanovnici 
obližnjeg sela, bili su poprilično 
znatiželjni. Za vrijeme totalne 
pomrčine izgubili su se u svojim 
nastambama, da bi se poslije, kad 
je Sunce opet granulo — vratili. 
























Dojmovi s astronomske ekspedicije 


VOJELI 
SMO JUŽNO 


Ljetna noć u savani. Sunce tek što 
je propalo za horizont, a već je mrkli 
mrak. Tako je to na četvrtom stupnju 
južne širine — sumraka gotovo da i 
nema. Sunčeva lopta diže se i spušta 
okomito. Kao i zvijezde. Zvijezde? 
Da, već se dobro vide. Koje je ono 
sjajrio zviježđe blizu zenita? Orion! 
Nevjerojatno kako je visoko. I Sirius 
je tu, sjaji na nas s visine. Stara na- 
vika tjera pogled prerna sjeveru. Sve 
je poznato, ali nekako čudno iskoše- 
no, neprirodno, kao da se horizont 
podigao. Nema ni Sjevernjače. Veliki 
Medvjed tek do pola izviruje. 

Temeljito proučavanje karata i si- 
mulacija u planetariju u Zagrebu kao 
da nisu bili dovoljni. Nije se lako od- 
mah snaći. Ipak je to u stvarnosti ne- 
kako drugačije, veće. Kako bi tek bilo 
da smo još južnije? 

I dok ostali, zabavljeni Marsom i 
lupiterom petljaju nešto oko telesko- 
pa, skrećem pogled prerna jugu u br- 
zopletoj nadi da će se ukazati dragu- 
Iji južnih mora, veličanstvena zvijež- 
đa južnog neba, kod nas nikad viđe- 
na. Ali od prizora ništa. Tek Canopus 
blješti visoko na jugu, a preko cijelog 
svoda se lijeno povlači srebrnkasta 
koprena Kumovske Slame. Naravno, 
još je rano. Trebat će pričekati koji 
sat do pojave znamenitog Južnog 
Križa, a tek za njim dići se Centaur, 
rioseći sa sobom Alfu i Proksimu, 
osim našeg, najbliža nam sunca. Ne- 
ka čudria praznina zjapi sada prema 
južnom nebeskom polu i nije lako od- 
mah odrediti pravac meridijana. Ka- 
kav je sad ono oblačak, što se tako 
jasno izdvaja od Kumovske Slame? 
To bi morao biti... Pa jasno! Munje- 
vita spoznaja prostruji mislima i vik- 
nuh glasom koji nije rhogao prikriti ra- 
dosno uzbuđenje: »Veliki Magella- 
nov Oblak!« Pogledi se smeteno 
okrenuše prema jugu i u prvom tre- 
nutku nasta muk. A onda pojedini gla 
sovi: 

»Zaista?« 

»Kako je velik!« 

»A gdje je Mali Oblak«? 

Dalekozori se usmjeriše prema 
tom zvjezdanom gradu i glasovi umu- 
koše. Svatko se u miru htio nagledati 
ovog dalekog svijeta, sjevernim pro- 

Magellanovi oblaci 

Sa zvjezdanog neba 
južne Zemaljske polu- 
ioote svijetle па nas 
dvije maglice, upadlji- 
ve već prostorn oku. O 
njihovom postojanju 
Evropljane je prvi izvi- 
jestio slavni moreplo- 
vac Magellan, pa su po 
njemu i dobili ime: Ve- 
liki i Mali Magellanov 
oblak. Ove dvije ne- 
pravilne tvorevine u 
stvari su samostalni 
»zvjezdani gradovi« - 
galaktike, prvi susjedi 
naše galaktike koju 
zovemo Kumovska 
Slama, a ujedno i njeni 
pratioci. Zajedno s Ku- 
movskom Slamom i 
još nekim galaktikama 
od kojih je najpoznati- 
ja Velika maglica u An- 
dromedi, čine »porodi- 
cu« u astronomiji na- 
zvanu — LOKALNA 
GRUPA. 

Magellanovi oblaci 
zauzimaju na nebu 
znatan prostor. Po 
svojoj duljoj stranici 
Veliki oblak mjeri pet, 
a Mali oko 3*, što znači 
da zauzimaju vidni kut 
kao kad bismo deset 
(odnosno šest) punih 
Mjeseca poredali je- 
dan do drugoga. Uda- 
Ijeni su od nas gotovo 
200 tisuća svjetlosnih 
godina. 

Obje ove galaktike 
sadrže velik broj pro- 
mjenljivih zvijezda ti- 
pa Cefeida, a na osno- 
vu promatranja cefei- 
da Malog Magellano- 
vog oblaka, miss Lea- 
vitt je 1912. godine ot- 
krila za astronomiju 
važan zakon — PE- 
RIOD-S3A3. Pokazalo 
se da je srednji sjaj 
zvijezda ovog tipa za- 
visan od perioda pro- 
mjene sjaja (perioda 
pulsacije). To je omo- 
gućilo korištenje nove 
metode u mjerenju 
svemirskih udaljeno- 
sti. 

Na našim slikama 
prikazan je Veliki (go- 
re) i Mali Msgellanov 
oblak. 



NEBO 













matračima nedostupnog. Teško je 
opisati razdraganost astronoma ama- 
tera kad prvi put vidi nešto o čemu 
je prije samo čuo, čitao, cjledao slike. 
Зег astronom amater najčešće u prvi 
plan postavlja estetski doživljaj i tek 
kada se naša čula do mile volje za- 
site krasota nebeskog svoda, dolazi 
na red razmišljanje o prirodi tog sve- 
mirskog bezdana, o njegovoj materi- 
ji, o prostoru i vremenu. 

Noćna svježina zamijenila je 
dnevnu jaru afričkog podneblja i go- 
tovo da je već neugodno u kratkim 
rukavima. 

Dužni Križ pojavio se iznenada. 
Kao da ga je netko rukom objesio na 
nebo. Izviruju već i prve zvijezde 
Centaura. Ljudi su pomalo razočara- 
ni. Neki jedva da i prepoznaju karak- 
terističnu križnu formaciju i kao da ne 
vjeruju, čekaju da se pojavi »pravi« 
križ. Toliko se pričalo o tom zviježđu, 
simbolu južnog neba, vidljivom u pro- 
šlosti samo za najsmionije Evropljane 

- neustrašive istraživače i more- 
plovce, a stvarna slika i nije toliko im- 
presivna. Ipak, ne osjećam ni trunku 
razočaranja i dogovaram se s grupi- 
com najupornijih da se udaljimo od 
svjetala našeg kampa i da iz otvore- 
ne savane dočekamo izlaz znameni- 
te Alfe Centauri, u čijoj pratnji će se 
pojaviti prostim okom nevidljiva, a 
najbliža nam Proksima. 

Nebo se već sasvim izmijenilo. 
Orion nisko na zapadu, nekako čud- 
no položen, Veliki Medvjed je već 
sasvim izašao. U Kumovskoj Slami 
otkrivamo glasovite »vreće ugljena« 

— tek sada vidljive kad smo svjetla 
naselja ostavili za sobom. Mnoštvo 
prekrasnih zvjezdanih skupova neo- 
doljivo privlaci pažnju i doslovno se 
»trgamo« za dva dalekozora koja 
smo ponjeli. I napokon se pojavila. 
Najsjajnija zviiezda Centaura, »sa- 
mo« 4,3 svjetlosne godine daleka. 
Prizor sasvim običan, ali za astrono- 
ma on ima svoje značenje. 

Zadatak je obavljen i polako se 
vraćamo prema kampu, tek sada po- 
stajući svjesni nesmotrenosti u koju 
smo se upustili, opasnosti koja vreba ! 
iz otvorene savane. Dva su sata po- 
slije ponoći kada stižemo do naših 
nastambi. Čuvar parka nas prekorava 
i pokazuje na svojoj ruci upadljive 
ožiljke stalno spominjući riječ: simba! 
Simba je lav i naši pogledi se nijemo 
susretoše. Bez riječi ulazimo u svoje 
bungalowe i ovaj izlet u gluhu afričku 
zvjezdanu noć postaje nam još dra- 

V • 

zi. 

Sanjin Kovačić, 

suradnik Zvjezdarnice 



ZA MALO 
NAPREDNIDE 
LDUBITELJE 
ASTRONOMIJE 


KAKO 


V znanstveno-popularnoj literaturi 
često nalazimo mnoge kvantitativne 
podatke kojima se čitatelju žele do- 
čarati pojave i odnosi u prirodi. Broj- 
čane vrijednosti obično kratkotrajno 
zadržavamo u našoj svijesti što nas, 
nerijetko, Ijuti kad ih trebamo. Ali, ako 
se uspijemo istrgnuti iz svakodnevne 
tromosti'u kojoj se nalazimo kao pa- 
sivni konzumenti informacija i čitajući 
ponešto zapišemo, skiciramo — pa 
poslije kombiniramo i računamo, do- 
živjet ćemo mnoga i velika zadovolj- 
stva. Naviknuti na takav sistem, odje- 
damput ćemo konstatirati da nam je 
informiranost kvalitetnija, istine jasni- 
je i čvršće, vidici širi, a nastup sigur- 
niji. 

Ponekad je potrebno malo podata- 
ka, pa da, slijedeći misli i zaključke 


temeljene na osnovnim prirodnim za- 
konima, stignemo u daleka svemirska 
prostranstva. Neke takve primjere 
obradit ću u nekoliko nastavaka. Ako 
uspijem zadržati pažnju čitatelja, bit 
će to moj skromni doprinos zanimlji- 
vosti ovog časopisa koji već niz go- 
dina plijeni našu pažnju i predstavlja 
lučonošu u širenju astronomskih zna- 
nosti među Ijudima svih profesija i 
uzrasta, a najviše među omladinom. 

Za početak predlažem temu koja 
će, nadam se, privući i potaknuti na 
'računanje i one koji se s matemati- 
kom rijetko druže — kako izračunati 
broj zvijezda naše Galaktike? 

Da bismo riješili ovaj zadatak, po- 
trebno je poznavanje nekoliko os- 
novnih zakona srednjoškolske meha.- 
nike. Ponovit ćemo ih samo nabraja- 
njem: 


— obodna brzina 

— težina tijela 

(II Newtonov aksiom) 

— centripetalna sila 

— Newtonov opći zakon gravit. 


v = 


JZ r 
T 



0 ) 

( 2 ) 

(3) 

(4) 


Do cilja je moguće doći kratkim ra- 
čunom. Ipak, ostavit ćemo ga za kraj 
ovog napisa i poći dužim, ам sistema- 
tičnijim putem, slično planinarima kad 
kažu — okolo je bliže. 

Izračunavanje broja zvijezda u ga- 
laktici vezano je uz problem određi- 
vanja mase svemirskih tijela. Zato će- 
mo najprije izvesti relaciju za masu 
Zemlje. Svako tijelo na površini Zem- 
Ije ima težinu koja je jednaka gravi- 
tacijskoj sili kojom ga Zemlja privlači 
svom središtu (sl. 1) Nakon izjedna- 
čenja desnih strana jednakosti (2) i 
(4) izlazi: 


q r* 

M = —2- (5) 

У 

Uvrštenjem poznatih vrijednosti za 
akceleraciju slobodnog pada, srednji 



radijus Zemlje i konstantu gravitacije 
izlazi da je Zemljina masa: 



9,80665 fm s ’•) (6,371 062 х 10 ‘*m) J 
6,673 2 х 10*'’f m * kg' 1 8-*J 


M«= 5,96 х 10 24 fkgJ 6 х 10 I4 (kgj 


Za određivanje mase planeta i 
Sunca izraz (5) nam ne odgovara, jer 
ako i znamo radijus tijela, akceleraci- 
ju sile teže na njihovim površinama, 
sa Zemlje ne možemo doznati. Cijeli 
problem rješava pratilac koji obilazi 
oko promatranog tijela smjestenog u 
središtu njegove putanje. Takav pri- 


mjer je opet Zemlja sa svojim sate- 
litom Mjesecom (sl. 2). Centripetalna 
sila kojom Zemlja prisiljava Mjesec 
na kruženje ispoljava se kao privlač- 
na gravitacijska sila između tih dvaju 
tijela. Moguće je, stoga, izjednačiti 
desne strane formula (3) i (4), te ima- 
mo: 














IZRAČUNATIBROJ ZVUEZDA 


NASE GALAKTIKE ? 


M m 


M = 


r 2 


Supstitucijom vrijednosti obodne 
brzine iz izraza (1) u gorn[u relaciju 
dobijemo konačni oblik trazene rela- 
cije: 


M 


4£Г’ 

У 


r 1 

r 


( 6 ) 


Diskusijom relacije (6) lako uviđa- 
mo da masu Zemlje, planeta, Sunca, 
pa i cijele Galaktike možemo izraču- 
nati ako odredimo srednji radijus 
ophodne putanje i vrijeme jednog 
obilaska njihovog pratioca. Mjerenje 
i određivanje tih veličina suvremenim 
astronomima predstavlja rutinski po- 
sao. Ovdje nas mora zadiviti činjeni- 
ca da objekte u svemiru važemo ta- 
ko, da ih, jednostavno, promatramo 
sa Zemlje. 

čitaocima prepuštam da sami pro- 
vjere relaciju (6) tako da izračunaju 
masu Zemlje, koristeći poznate vri- 
jednosti za Mjesec r * 3,844 х 10* 
m i T = 27,321 66 х 86400 s. Re- 
zultat će se svakako slagati s prija- 
šnjim i iznosit će zaokruženo 6 х 
10 г * kg. Onima koji žele uviežbati 
ovakvo računanje predlažem da sami 

potraže podatke i izračunaju masu 
Marsa, 3upitera, Saturna... Uzgred 
ću samo pripomenuti da je određiva- 
nje mase Merkura i Venere, koji ne- 
maju prirodne satelite, daleko teži 
problem koji od astronoma traži na- 
jveća promatračka i matematička 
umijeća. 

Sada možemo izračunati masu 
Sunca. Sigurno već pogađate da će 
to biti najjednostavnije ako u relaciji 
(6) uvrstimo srednju udaljenost Zem- 
Ije od Sunca i vrijeme zvijezdane go- 
dine. Masa Sunca je: 


M, 




M 0 = 1,988 


4 х 3,14 l (1,49 59787 х 10” fm 1 )) 1 
6,7632 х ICP’fm’kg-’s-J (31 558 149,5 fs ) l 

fgjs: 2 х 10»(kgJ 


х 10 50 


Zalet koji sada uzimamo potreban 
nam je za misaoni napor da se vine- 
mo na zadnju stepenicu našeg raz- 
matranja i da jednim pogledom za- 
hvatimo cijelu našu Galaktiku. Naš 
zvjezdani grad Mliječni Put ogromna 
je diskolika nakupina zvijezda, plino- 
va i prašine. Gledano s lica u tom 
disku uočavaju se dva kraka spiralno 
namotana oko centralne masivne jez- 
gre. Procjene i proračuni daju ove 
podatke za našu Galaktiku: 

— promjer diska oko 3 х 10 4 PC 

— debljina središnjeg dijela diska 
oko 3 х 10* PC 

— oko 90% mase sadrže zvijez- 
de, a 10% je međuzvjezdana mate- 
rija 

— preko 90% materije nalazi se u 
jezgri, dok je preostali dio razmje- 
šten u spiralne krakove 


M. 


4 х 3,14» (10 4 х 3,26 х- 9,46 х 10’» (mj) 1 _ 

6,6732 х 10‘” [m s kg-’s*0 (2,4 х 10' x 31556 926 fšj) 2 


M 0 х 3 х 10*’ [kg] 


Dijeleći ukupnu masu Galaktike s 
masom prosječne zvijezde u njoj, 
masom Sunca, nalazimo broj zvijez- 
da koje čine naš zvjezdani otok 


N 


= M 0- 
М л 


3 х 10 


2 х 10 5 


1.5 х 10’ 


- сча 
P 


Obećani kraći račun kojim dolazi- 
mo do istog rezultata, izvodimo tako 
da izraz za masu Galaktike podijeli- 
mo istim takvim izrazom za masu 
Sunca. Nakon kraćenja u konačnoj 
relaciji ostaju samo četiri veličine ko- 
je se odnose na Zemlju i Sunce. 
Uvođenjem poznatih oznaka Zemlje 
i Sunca za indekse tih veličina ima- 
mo: 


4JP 


N 


M Q = 


M, 


'в 


X 

■ 


4 ЈГ 2 

r^ 

У 



N = 



Sunce 




— Sunce je u svemu prosječna 
zvijezda smještena uz rub jednog 
spiralnog kraka oko 10 4 PC od sre- 
dišta 

— jedan obilazak Sunca oko sre- 
dišta ili kozmička godina traje 2,4 х 
10* aod . 

Budući je pretežni dio mase naše 
Galaktike skoncentriran u središnjoj 
jezgri, malu pogrešku ćemo napraviti 
ako uzmemo da je unutar Sunčeve 
putanje gotovo sva masa (sl. 3). Inte- 
resantno je da sva ta materija, raza- 
suta u prostoru, ima isti utjecaj na 
Sunce kao i u slučaju da je sva skup- 
Пепа u jednom centralnom tijelu. 
Otuda slijedi zaključak da relaciju (6) 
možemo, analogno prijašnjim razma- 
tranjima, upotrijebiti za određivanje 
mase cijele naše Galaktike. Podaci 
koji su nam potrebni za računanje 
već su iznijeti, te izlazi: 





Provjeru relacije (7) i ovaj puta 
prepuštam čitateljima. 

U literaturi nalazimo različite po- 
datke za broj zvijezda sadržanih u 
našoj Galaktici. Ipak, većina autora 
se slaže da ih nije manje od stp, a 
niti više od dvjesto milijardi. Naš se 
rezultat, kako vidimo, dobro uklapa 
među te vrijednosti. 

Prof. Joža Bajuk, 

Srednjoškolski centar 
Čakovec 


U najnovije vrijeme su astronomi došli do 
rješenja, da mase galaktika moraju biti mnogo 
veće, nego što su do sada određivane. Ustva- 
ri, ovim rješenjem su astronomi izgleda riješili 
jedan stari problem vezan za određivanje ma- 
sa galaktika, a koji je bio poznat pod nazivom 
»paradoks masa kod galaktika« ili pod naslo- 
vom »skrivena masa kod galaktika«. 

Smatra se, da su galaktike mnogostruko 
masivnije nego što se do danas smatralo. Pre- 
ma najnovijim otkrićima, došlo se do zakljućka 
da masa galaktike, u prosjeku, ima do bilijun 
masa Sunca, a to je gotovo pet puta više od 
nekadašnje vrijednosti. 

3upiter sa svoja četiri poput plane- 
ta velika mjeseca, nazvanih Galilejevi 
sateliti, komponirani su ovdje (slika 
gore desno) u jednoj slici. Voyager 
1 ih je početkom ožujka 1979. godine 
svakog posebno fotografirao. veliči- 
ne satelita na ovoj slici nisu vjerno 
reproducirane, ali je njihov među- 
sobni položaj relativno dobar. lo, na- 
rančaste boje (gore liievo), najbliži je 
3upiteru. Slijedeći je Evropa (u sredi- 
ni), zatim Ganimed (dolje lijevo) i Ka- 
listo (dolje desno). Još devet mnogo 
manjih satelita kruži oko Jupitera. Je- 
dan od njih, nazvan Amaltea, nalazi 
se unutar orbite satelita lo, dok su 
drugima orbite na milijune kilometara 
udajjene od površine planeta. Na 
ovoj slici ne vidi se slabašni Jupitrov 
prsten sazdan od čestica, kojeg je 
Voyager 1 prvi otkrio na svom dale- 
kom putovanju. Iznenađujuća otkrića 
na Galilejevim mjesecima i planetu 
Jupiteru učinjena početkom ožujka 
dala su osnovu da se misija Voyage- 
ra 2 malko izmijeni, tako da je on pro- 
šao baš kroz Jupiterov sistem satelita 
9. srpnja 1979. i načinio niz izvanred- 
no uspjelih fotografija. Obje letjelice 
lete sada ususret Saturnu, a doseći 
će ga u studenom 1980., odnosno u 
kolovozu 1981. godine. 

Ova fotografija (desno dolje) u bo- 
jama načinjena je 7. srpnja 1979. ka- 
da se Voyager 2 našao na 1,2 miliju- 
na kilometara udaljen od Ganimeda, 
najvećeg satelita koji kruži oko Jupi- 
tera. Slika pokazuje veliko, tamno po- 
dručje kružnog oblika od oko 3200 
kilometara u promjeru pokriveno gu- 
sto raspoređenim svijetlim prugama. 
Svijetle pjege razbacane po površini 
mjeseca su ralativno mlađi krateri na- 
stali sudarom s manjim nebeskim tije- 
lima. Nešto svjetlija kružna područja 
najvjerojatnije su nešto stariji sudarni 
krateri. Razgranate bjeličaste pruge 
predstavljaju naborani i izbrazdani 
teren zasigurno mlađi po postanku 
nego tamna područja posuta krateri- 
ma. Priroda svjetlucavih regija koje 
pokrivaju sjeverni dio velikog tamnog 
kružnog područja je neizvjesna, ап 
se smatra da bi to mogao biti neka- 
kav tip kondenzata na tamnoj površi- 
ni. Mnoge pojave na površini Gani- 
meda nastale su kao rezultat vanjskih 
(sudari) i unutarnjih (iz unutrašnjosti 
satelita) interakcija s vrlo debelom le- 
denom korom koja omotava površinu 
satelita. 

Priredio: dr. G. Pichier 








KVAZARI - JOS UVIJEK 

ASTRONOMSKE 

ZAGONETKE 


^Jsprkos tome, što su otkriveni 
pred gotovo puna dva desetljeća, 
priroda kvazara je ostala, sve do da- 
nas, nerješiva zagonetka, obavijena 
gustim velom tajni. Pažnju astronoma 
privukla je neobičnost ovih objekata, 
jer su oni kršili zakone suvremene fi- 
zike, zbog čega ih je bilo nemoguće 
uklopiti u bilo koji poznati teorijski 
model. 

što je to, što kvazare čini tako za- 
gonetnim i nepojmljivim za Ijudski 
um? 

Igrom slučaja 1962. godine jaki ra- 
dio izvor, poznat kao ЗС - 273, na- 
šao se zaklonjen Mjesecom. To su 
iskoristila trojica australskih radio-ast- 
ronoma, precizno odredivši koordina- 
te i, intenzitet zračenja izvora. Do ta- 
da je objekt astronomima bio poznat 
kao beznačajna zvijezda 13. veličine 
u zviježđu Djevice. Međutim, sada 
kad je ЗС - 273 zablistao u novom, 
radio sjaju, posvećena mu je poseb- 
na pažnja. Uslijedila su detaljna op- 
tička promatranja tog dijela neba pet 
metarskim teleskopom na Mount Pa- 
lomaru. Ali moćno kiklopsko oko nije 
uspjelo odgonetnuti tajnu, sakrivenu 
iza slabog, plavičastog sjaja tajan- 
stvene »zvijezde«. Ipak astronomi su 
razotkrili jedan mali djelić tajne. Na 
fotografskoj ploči, kojom je snimano 
nebo, ostao je neobičan »projektil«, 
koji je izlazio iz objekta. Zvijezde ne 
pokazuju slične pojave, pa su astro- 
nomi zaključili da se iza izvora ЗС - 
273 krije nova, još nepoznata svemir- 
ska tvorevina. Zbog specifičnosti ko- 
je je pokazivao, izvor je nazvan 
»kvazi zvjezdanim izvorom«, što je 
kasnije skraćeno na poznati ter- 
min-kvazar. 

Mjerenja i promatranja kvazara su 
izazvala zabunu, jer se snažne emi- 
sije nikako nisu mogle pripisati malim 
izvorima iz kojih su dolazile. Astrono- 
mi su se našli pred kontradiktornim 
zaključcima od kojih je bilo nemogu- 
će stvoriti jedinstveno objašnjenje 
ovoga fenomena. Osnovni problem 
je nastao, kada je zaključeno da 
zbog dugog i snažnog zračenja kva- 
zari ne mogu biti udaljeniji objekti, s 
čim se nije slagalo mjerenje njiho- 
vog, takozvanog crvenog pomaka, 


koji je pokazivao da kvazari ođmiču 
brzinom između 15 i 90 posto brzine 
svjetlosti. 

Energija koju nose fotoni, od kojih 
se sastoji svjetlo, uvjetuju boju svje- 
tla. Tako crveno svjetlo ima najmanji, 
a plavo najveći energetski naboj. 
Prema Dopplerovom efektu do pro- 
mjena u energiji, pa prema tome i u 
boji svjetla, dolazi zbog kretanja iz- 
vora u odnosu na promatrača. Kada 
se izvor približava, fotoni nose više 
energije i zalaze u plavi dio spektra. 
Obratni je slučaj s objektima koji se 
udaljavaju od promatrača; svjetlo ta- 
da postaje crvenije, jer fotoni dono- 
se manje energije. 

Iz toga zaključujemo da bi svako 
tijelo, koje se približava ili kreće br- 
zinom svjetlosti (iako Einsteinova teo- 
rija relativnosti kaže da se ni jedno 
tijelo ne može ubrzati do brzine svje- 
tlosti) postalo praktički nevidljivo za 
promatrača, jer bi fotoni izgubili svu 
energiju pokušavajući ^tići do nas. U 
tom slučaju, za objekt bi se s pravom 
moglo reći da je na granici vidljivog 
svemira, na kraju svijeta. 

Do koje je mjere složen ovaj pro- 
blem, vezan uz kvazare, svjedoči či- 
tav niz teorija, koje su bezuspješno 
pokušale povezati i objasniti međuo- 
visnost malih i kako mjerenja pokazu- 
ju vrlo dalekih kvazara s moćnim emi- 
sijama koje iz njih pristižu. 

Tamo, gdje znanost počinje gubiti 
dah, uvijek nastaje plodno tlo na ko- 
jem caruje mašta. Ne treba nas čuditi 
povezivanje kvazara s antimaterijom 
i mnoštvom ne manje hipotetičnih ka- 
tegorija, kada se prisjetimo da je i 
sama priroda tih objekata podjedna- 
ko fantastična. 

Rezultati mjerenja crvenog poma- 
ka, stvorila su mišljenje o postojanju 
dviju vrsta kvazara. Prvu grupu sači- 
njavaju kvazari čiji crveni pomaci ne 
odgovaraju pomacima bliskih galakti- 
čkih jata. Ti kvazari naizgled krše 
Hubbleov zakon i principe Dopplero- 
vog efekta, jer se kreću brzinama 
skoro ravnim brzini svjetlosti, odno- 
sno u nekim slučajevima brzinama 
koje i po nekoliko puta premašuju 
svjetlosnu. Takvi rezultati su ne samo 
nevjerojatni već i nemogući, pa 
znanstvenici s pravom misle da u 


ovom slučaju više ne mogu imati 
bezgranično povjerenje u Dopplerov 
efekt. 

U drugu grupu stavljeni su kvazari, 
čijim crvenim pomacima, izgleda mo- 
žemo vjerovati. Astronomi ove kva- 
zare približavaju iz tamnih, dalekih 
dubina Metagalaktike (»našeg vidlji- 
vog svemira«) u »susjedne« prostore 
okolnih galaktika. Prema jednoj teoriji 
ti kvazari bi bili galaktike u čijim se 
sjajnim jezgrama nalazi crna jama 
oko koje kruži disk zvjezdane mate- 
rije. 

Zamisao o crnim rupama prvi je 
prezentirao Pierre Simon Laplace pri- 
je dva stoljeća. Suvremenu sliku fe- 
nomena crnih jama dao je 1916. go- 
dine Karl Schwarzschild razradivši 
Einsteinovu opću teoriju relativnosti, 
tj. dio koji se odnosi na prirodu gra- 
vitacije. Schwarzschild je opisao hi- 
potetično područje svemira kojim 
vlada snažno gravitaciono polje. Po- 
Ije je rezultat ultra-masivnog tijela, 
koje tumačimo u okviru četiri, nama 
poznate, dimenzije, kombinirajući 
prostor i vrijeme. Posljednja granica 
s koj& je povratak dijelova materije 
koji se kreću brzinom svjetla još mo- 
guć, nazvana je Schwarzschildov ra- 
dijus ili jednostavnije horizont. Iza 
nje prostire se crna jama, zona u ko- 
joj je materija izmijenila svoj oblik 
tvoreći mjesto u kojem prostor i vri- 
jeme gube smisao. Sila gravitacije 
tog objekta toliko je snažna da čak 
ni fotoni ne mogu ponijeti svjetlo iz- 
van tamnog obruča Schwarzschildo- 
vog radijusa. Crna jama nastaje 
smrću divovskih zvijezda, čija masa 
i po nekoliko desetaka puta premašu- 
je masu Sunca. 

U zvijezdi se s vremenom gasi ter- 
monuklearna vatra i tako nestaje sile 
koja se je milijunima godina opirala 
gravitaciji. Masivni, gornji slojevi cju- 
be oslonac i započinje proces uruša- 
vanja materije do forme crne jame. 

Sunce, naša zvijezda, je premala 
i nedovoljno masivna da bi mogla su- 
djelovati u toj »igri«. Ipak, usporedbe 
radi reći ćemo da kad bi Sunce ne- 

kim slučajem postalo crnom jamom 
njegov sadašnji polumjer od 700.000 
kilometara, gravitacija bi srušila na 
»lopticu« polumjera - tri kilometra! 

Ako su kvazari stvarno galaktike u 
kojima se kriju hipotetične crne jame, 
tada masa crne jame ne može biti 
manja od 100 milijuna, odnosno veća 
od 10 milijardi Sunčevih masa. U pr- 
vom slučaju crna jama bi bila prema- 
la i snažno zračenje bi raznijelo disk 
koji je okružuje, dok bi u drugom slu- 
čaju masivnost postala prijetnjom ci- 
jeloj galaktici. 

Veliku zagonetku predstavljaju če- 
ste promjene sjaja kvazara, koje se 
odigravaju u vrlo kratkim periodima 
od nekoliko dana ili čak nekoliko sati. 
Područje iz kojeg dolazi snažno zra- 
čenje približno je veliko kao Sunčev 
sustav, što se poklapa s dimenzijama 
sjajrrog diska materije koji okružuje 
crnu rupu. 

Postoji više načina kojima možemo 
objasniti formiranje diska materije. 
Kada zvijezda postane crveni div, 
njeni vanjski slojevi pobjegnu u sve- 
mir. Taj materijal prikuplja se u centru 
galaktike privučen gravitacionim sila- 
ma diska i crne jame. Ali postoji i dru- 
gi maštovitiji izvor »hrane« za crne 
jame. Zvijezde se u galaktici kreću 
po svojim stazama oko centra galak- 
tike. Neke staze nalaze se relativno 
blizu jezgre, pa ih snažna gravitacija 
crnih jama privlači u gusti oblak mr- 
tve zvjezdane materije koja okružuje 
crnu jamu. Taj model dobio je naziv 
»crna struja«, jer gravitacija poput 
dugačke ruke hvata i donosi, zvijez- 
de pred moćnu crnu jamu. 

Međutim, kvazari ne zrače samo 
svjetlo, oni često proizvode jake ra- 
diosignale. Što stvara svemirske zra- 
ke i, magnetske emisije koje dolaze 
s kvazara? Ponovo nam odgovor da- 
je disk materije koja okružuje crnu 
jamu. Plinoviti omotač zvijezde i me- 
đuzvjezdani plin, koji ispunjavaju 
disk sadrže slabo magnetsko polje. 
Kada plin uđe u disk započinje uru- 
šavanje po spirali u pravcu crne ja- 
me. Spiralno kretanje plina izaziva vi- 
šestruko pojačavanje primarnog 
magnetskog polja. Snaga polja u ne- 
kim slučajevima može izazvati i eks- 
plo?iju diska. U tom procesu disk 
proizvodi svemirsko zračenje, slično 
kao što to čini i Sunce. 

' U ovom svjetlu, crna jama odgova- 
ra na mnoštvo nepoznanica i gotovo 
u potpunosti objašnjava prirodu kvazi 
zvjezdanih izvora. Ali takvo tumače- 
nje postavlja i neka nova pitanja. Po- 
stoje li negdje u svemiru crne jame, 
odakle dolaze i kako nastaju? Nitko 
još nije u mogućnosti tvrditi da crne 
jame postoje i dokazati da se one 



Kvazi-zvjezdani izvor 3C-273 snimljen pet-metarskim 
teleskopom na Mt. Palomaru. Slika je negativ. Objekt izgle- 
da kao zvijezda 13. veličine, ali od zvijezde se razlikuje 
zbog neobičnog »projektila« koji napušta velikom brzinom 
izvor 3C-273. 

Slična, ali za sada još neobjašnjena pojava zabilježena 
je i kod galaktike M-87. 


uistinu negdje nalaze. O tome kako 
nastaju već smo nešto rekli, a sada 
ćemo to i upotpuniti. 

Galaktike su ogromni zvjezdani 
»gradovi« napućeni milijardama zvi- 
jezda. Između tolikog broja zvijezda 
nije teško pronaći veliki broj divova 
čije putanje prolaze vrlo blizu sredi- 
štu galaktike. Nekada davno, uruša- 
vanjem nekog diva mogla je nastati 
mala crna jama, koja je rasla gutajući 
međuzvjezdanu materiju i obližnje 
zvijezde, čije su joj se putanje našle 
u blizini. U trenutku kada crna jama 
dostigne masu od sto milijuna Sunče- 


vih masa, disk materije koji u nju pa- 
da postaje dovoljno sjajan i galaktika 
postaje kvazar. Poslije milijun ili de- 
setak milijuna godina crna ama »po- 
jede« svu okolnu materiju i bliske zvi- 
jezde. Njen rast prestaje, jer se naj- 
bliže zvijezde i materija nalaze pre- 
daleko, izvan dohvata gravitacionih 
sila crne jame. Kvazar je mrtav, ali 
velika crna jama ostaje zauvijek sa- 
stavni dio galaktike. 







što god kvazari bili, sigurno je da 
su mnogi mrtvi ili uspavani. Astronomi 
nekolicine zemalja kombinirali su 
svoja promatranja i mjerenja u cilju 
dokazivanja da se divovska crna ja- 
ma, najvjerojatnije mrtvi kvazar, nala- 
zi u jezgri galaktike M — 87. Ova 
galaktika je izvor radio emisija i ne- 
običnog »projektila« vrlo sličnog 
»projektilu« kvazi zvjezdanog izvora 
ЗС - 273. Nekoliko različitih proma- 
tranja navodi na mogućnost postoja- 
nja tamnog tijela, mase desetak Sun- 
čevih masa, smještenog u jezgri ga- 
laktike. Astronomi su zapazili neobič- 
no brzo kretanje zvijezda u centru 
galaktike M — 87, kao da zvijezde 
privlači nevidljiva sila, koja ih sakup- 
Ija oko galaktičke jezgre. Promatra- 
nja galaktika sličnih M - 87 ne po- 
kazuju takve pojave, ali izvođenje 
nekih ozbiljnijih zaključaka, smatraju 
znanstvenici morat će pričekati još 
desetak, a možda i više godina. 

Velika pomoć u otkrivanju crnih ru- 
pa u galaktikama, ako se one stvarno 
tamo nalaze, bit će suvremena kame- 
ra konstruirana za potrebe engleskog 
Kraljevskog opservatorija jer će se 
pomoću ove kamere moći napraviti 
reljefna mapa sjaja promatranog 
objekta. 

Vrijeme će pokazati hoće li ovaj 
model dati pravi i konačni odgovor 
na pitanje što su kvazari ili će se i 
on pridružiti brojnim teorijama koje 
su nemoćno zastale pred tom zago- 
netkom. Postavlja se pitanje, ne traži 
li objašnjenje kvazara novi, revoluci- 
onarni pristup, koji bi protumačio ovu 
neobjašnjivu pojavu, na način sličan 
načinu, na koji je teorija relativnosti 
protumačila probleme s kojima se su- 
sretala suvremena fizika dvadesetog 
stoljeća? 


Priredio: NEVIO SRZIĆ 



PRODA3E SE TELESKOP ja- 
panske proizvodnje s promjerom 
objektiva 40 mm i uvećanjem od 
40 puta (1000 din) i teleskop »Ve- 
ga« s promjerom objektiva 46 mm 
i povećanjem 40 puta (800, din.). 
Obratiti se na adresu: Jan Žarko, 
Kamniška 52 62000 Maribor. 


NOVA KN3IGA 

’ BRODOLOM 

KOD 

THULE’ 

Nedavno je u izdanju zagrebačke 
»Mladosti«, u biblioteci »Svršetak 
stoljeća« izišao futuristički roman 
Predraga Raosa »Brodolom kod 
Thule«. Djelo je tiskano u dvije 
knjige, a opseže 850 stranica. 
PREDRAG RAOS rođen je 1951. u 
Zagrebu, a tu je 1975. i diplomirao 
kemiju na Prirodoslovno-matema- 
tičkom fakultetu. Republički SIZ za 
kulturu stimulirao mu je omladinski 
roman »22. rujna« (izdala »Mla- 
dost« 1978.) i znanstveno-fanta- 
stični »Mnogo vike nizašto«. 


Povodom izlaska »Brodoloma kod Thu- 
le« razgovarali smo s autorom. 

Pitanje: U »Brodolomu kod Thule« dvije 
stvari iznenađuju već na prvi pogled. Naj- 
prije njegova dužina (850 stranica), posve 
neuobičajena za znanstvenofantastični 
žanr, i drugo, činjenica da se djelo poja- 
vilo u biblioteci koja inače objavljuje roma- 
ne na suvremene teme... 

Odgovor: Ne bih se složio da je »Brodo- 
lom kod Thule« znanstvenofantastični ro- 
man. Radije bih rekao da je futuristički. 
P: Kakva je razlika? 

O: Znanstvenofantastični roman polazi od 
nekakve fantastične pretpostavke, »Brodo- 
lom kod Thule« je zapravo povijesni, rea- 
listički roman - čija se radnja zbiva u 27. 
stoljeću. Pretpostavka da će svijet u 27. 
stoljeću još uvijek postojati i da će izgle- 
dati kao što sam ga prikazao, nije fanta- 
stična - ona počiva na trezvenim procje- 
nama. Upravo zato što je futuristički, »Bro- 
dolom kod Thule« morao je biti tako dug. 
Nije trebalo stvoriti samo događaj, već pri- 
kazati čitav jedan neviđeni svijet, duh jed- 
nog budućeg vremena... Upravo zato što 
je »Brodolom kod Thule« roman o jednom 
vremenu, smatram da je mnogo bliži povi- 
jesnoj nego li fantastičnoj literaturi. 

P: Roman je, dakle, donekle vizionarski? 
O: Svaka je istinska literatura »vizionar- 
ska«, bez obzira daje li »viziju« prošlosti, 
sadašnjosti ili budućnosti... 

P: Mislimo ovdje na tehničke detalje koji 
mogu djelovati kao proročanstva... 

O: Istina je da sam u »Brodolomu kod Thu- 
le« pokusao, između ostalog, predvidjeti 
kojim će putem udariti tehnika. Ipak, radi 
se o sedam stotina godina, a ja vidovnjak 
nisam. Detalji nisu važni, važni su glavni 
trendovi: stvaranje jedinstvenog sirovin- 
skog sistema u sunčevom sustavu, auto- 
matizacija, kompjuterizacija, reciklizacija, 
integralno rudarstvo, najšira upotreba ter- 
monuklearne energije, magnetovakuumske 



komunikacije, letovi kroz svemir bez upo- 
trebe reaktivnocj pogona... I naravno, od 
svega je najvaznije bilo naslutiti duh jed- 
nog budućeg vremena. 

P: Okosnica je radnje prvi čovjekov inter- 
stelarni let. Zašto baš to? 

O: Motiv nije odabran slučajno. Kako je 
roman »povijesni«, morao se u fokus staviti 
jedan »historijski« događaj. Dunaci rješava- 
ju svoje Ijudske probleme i tako stvaraju 
povijest... To je roman o velikim događa- 

t 'ima koji su zahtijevali velike Ijude. 

>: Mogao je to biti i neki drugi događaj, 
neko drugo vrijeme... 

O: Pisca privlače vremena - iz povijesti 
ili budućnosti, svejedno - koja imaju slič- 
nosti s njegovim. Zbog toga je »Brodolom 
kod Thule« na neki način i suvremeni ro- 
man, i zato je i izišao u »Svršetku stoljeća«. 
P: U čemu se očituje ta sličnost vremena? 
O: Mi trebamo steći planetarnu viziju, 
shvatiti da nismo stanovnici Zemlje, već 
Sunčeva sistema. U romanu junaci trebaju 
shvatiti da su stanovnici galaktike, a ne na- 
šeg panetnog sustava... 

P: Kao što nam je poznato, svoj ste prvi 
članak, još kao gimnazijalac, objavili upra- 
vo u našem časopisu. Usporedili ste čov-- 
jekov prodor u svemir s izlaskom života na 
kopno. 3esu li moguće paralele između tog 
teksta i romana? 

O: Apsolutno! Koliko god izgledalo ne- 
'obično - s obzirom na opseg, godine i 
pretenzije — osnovno je ostalo isto. šire- 
nje u svemir nije samo uzbudljiva avantura 
puna opasnosti, kako ga žele prikazati pis- 
ci jeftinih znanstvenofantastičnih romana. 
Taj put je prirodni put života, to je osva- 
janje jedne nove dimenzije, početak nove 
evolucijske ere, početak stvaranja novog 
čovjeka, Homo galacticusa. 


Red. 







22 


ODRZANA 
SKUPŠTINA 
ASTRONOMSKO- 
ASTRONAUTI- 
ČKOG DRUŠTVA 
SR HRVATSKE 

U prostorijama Zvjezdarnice održana 
je, 7. siječnja godišnja skupština Astro- 
nomsko-astronautičkog društva SRH 
(AAD). U izvještajima je predočena cjelo- 
kupna djelatnost Društva u vremenu izme- 
đu dvije skupštine. Od prošlogodišnje Iz- 
vanredne skupštine AAD Drustvo je kon- 
stituirano na delegatskom principu i djeluje 
kroz 11 sekcija. Nakon isc.rpnih izvještaja 
i diskusije data je razrješnica bivšem ruko- 
vodstvu, a zatim je izabran novi piedsjed- 
nik AAD. Predsjednikom je postao dr Vla- 
dimir Ružđak, astrofizičar, višegodišnji 
član Društva i suradnik Zvjezdarnice. Po- 
red svojih redovitih aktivnosti, dr Ružđak 
je posebnu pažnju posvećivao popularizi- 
ranju i unapređivanju astronomije među 
mladima, što je jedan od temeljnih zada- 
taka našeg Društva. U svojoj pozdravnoj 
riječi dr Ružđak se zahvalio dosadašnjem 
rukovodstvu i predsjedniku Stjepanu Sun- 
tiću, a zatim je u kraćem osvrtu na stanje 
astronornije u Hrvatskoj ukazao na njen 
vidan napredak. Danas imamo profesional- 
ni astronornski opservatorij, diplomirane 
astronome kojih će uskoro biti još više, u 
visoko školskom programu uvedena je na- 
stava astronomije, provode se natjecanja 
u znanju iz astronomije u osnovnim i sred- 
njim školama, održavaju se astronomski 
kampovi itd. Svega toga donedavno nije 
bilo. Napredak astronomije na svoj načiri 
pokazuje i časopis »ćovjek i svemir« koji 
se nekada prodavao u svega 2000 primje- 
raka a danas mu je tiraž oko 50000 u čemu 
je velika zasluaa dr-a Divjanovića. Na kra- 
ju je dr Ružđak ukazao na potrebu da 
AAD više surađuje s ostalim astronomskim 
društvima i svim oraanizacijama koje se 
bave astronomijom. Po završetku skupšti- 
ne održan je konstituirajući sastanak Izvr- 
šnog odbora AAD. Sekcije su u IO dele- 
giraie 22 člana. Izabrano je i novo ruko- 
vodstvo AAD: tajnik Miroslav Berić, bla- 
gajnik Rosana Sirnunović i bibliotekar ing. 
Hrvoje Božić. 

M. B. 


NMSRADNI 

NATJECAJ 

ODGOVORI NA 
PITANJA IZ BRODA 3 

Pitanje 1. Zbog kojeg razloga repatica 
upravlja svoj rep u suprotnom smjeru od 
Sunca? 

Odgovor: Zbog djelovanja Sunčevog 
vjetra. 

Pitanje 2. Koji je plin najzastupljeniji u 
gustoj Venerinoj atmosferi i približno u ko- 
jem ornjeru? 

Odgovor: IJgljični dioksid (97%) 

Pitanje 3. Koja će dva planeta biti u opo- 
ziciji početkom 1980. godine, gotovo istog 
dana? 

Odgovor: Mars i lupiter. 

Pitanje 4. Koliko puta više svjetla prima 
najveći objektiv na Mount Palomaru od 
zjenice Ijudskog oka kada je ona najraši- 
renija (oko 8 mm)? 

Odgovor: Oko 400.000 puta. 

Pitanje 5. Koje će godine Pluton navršiti 
puni okret oko Sunca od dana svog otkri- 
ća? 

Odgovor: Godine 2.178. 

REZULTATI NAT1EČADA 

1. nagrada: Tornislav Staničić, Andrijev- 
ci, 2. nagracfa: Suzana Brklja, l.ukićevo, 3 
nagrad: Nikola Nešić, Vršac, 4. nagrada: 
Miodrag Dovijarski, Vrbas, 5. nagrada: 
Sanda Saili, Zaprešić, 6. nagrada: Darnir 
Kovačić, Zagreb, 7. nagrada: Mihael Sli- 
var, Velenje. 

NOVI NATJEČAD 

1. Sto je to »kozmička godina« i koliko ona 
traje? 

2. Na kojem se kemijskom elementu osni- 
va sav živi svijet na našem planetu? 

3. Koliko godina u prosjeku treba proći da 
bi se totalna pomrčina Sunca vidjela na 
jednom te istom mjestu? 

4. U blizini koje sjajne zvijezde se na ле- 
beskom svodu prividno nalazi zvjezdani 
skup M-41? 

5. Kako se zovu dvije najpoznatije magli- 
ce-galaktike, za koje Evropljani nisu znali 
sve do Velikih geografskih otkrića? 

1. nagrada: knjiga »Tamo gdje se zvi- 
jezde rađaju«, 2. nagrada: karta Mjeseca,- 
3. nagrada: knjiga »Zvijezde, pulsari, ko- 
lapsari«, 4. nagrada: knjiga »Drama u sve- 
miru«, 5. nagrada: Karta zvjezdanog neba, 

6. nagrađa: knjiga »Mt. Palomar« i 7. nagra- 
da: karta Sunčev sustav. 

Rješenja za natječaj šalju se na adresu: 
Zvjezdarnica, 41001 Zagreb, Opatička 22, 
pp 943. Rok natječaja je 31 III 1980. go- 
dine. (Odgovore molimo slati na poštan- 
skoj dopisnici.) 


NA$E 

iZima je na izmaku, a zemlja i Ijudi pri- 
premaju se za dolazak novog godišnjeg 
doba — proljeća. Na južnom nebu još uvi- 
jek dominira veliki zimski šesterokut. 

Kumovska Slama (Mliječni Put) proteže 
se od sjevernog obzora, zapadno od ze- 
nita prema jugozapadnom obzoru. 

Na istoku izTaze i dižu se nad obzorom 
Herkul, Sjeverna Kruna, Volar, Djevica, 

Lav i Hidra. 

Kao i uvijek na našem nebu je prisutno 
7 cirkumpolarnih zviježđa: Veliki i Mali 
Medvjed, Zrnaj, Cefej, Kasiopeja, Ris i Ži- 
rafa. 

3užnim nebom dominira veliki zimski še- 
sterokut, unutar kojeg se smjestilo najljep- 
še zimsko zviježđe Orion. 

Za zapadni obzor polako tonu Veliki 
Pas, Zec, Rijeka Eridan, Ovan i Androme- 
da. 

Upoznajmo zviježđa 

U prošlom broju našeg časopisa pažnju 
smo posvetili desnoj odnosno zapadnoj 
strani velikog zimskog šesterokuta pa nam 
sad preostaje lijeva odnosno istočna stra- 
na. To su tri »vrha«: Sirius, Ргосуоп i Kastor 
i njihova zviježđa: Veliki Pas, Mali Pas i 
Blizanci. Osim ovih zviježđa upozriat će- 
mo i zviježđa bez sjajnijih zvijezda u nji- 
hovoj neposrednoj blizini: lednorog, Hidra 
i Rak. 

Veliki Pas (Canis Maior) 

Za glasovitost ovog zviježđa zaslužna 
je njegova glavna zvijezda alfa, Sirius ili 
Pseća zvijezda - najsjajnija zvijezda ci- 
jelog neba. Sirius je plava zvijezda privid- 
ne zvjezdane veličine - 1,56 m . Svoj sjaj 
zahvaljuje ne svojoj veličini jer je promje- 
rom samo dvostruko veća od Sunca, nego 
udaljenošću. Naime, njeziria svjetlost nam 
dolazi sa udaljenosti od oko 9 godina svje- 
tlosti. Sirius je dvojna zvijezda s prati- 
ocem, nazvanim Sirius B (8,6 m ), koji spada 
u tip bijelih patuljaka, zvijezda fantastične 
gustoće. 

Beta ili Mirzam je zvijezda 2 m , udaljena 
650 g.s. 

Delta Ш Vezen udaljena je od nas 1100 
gs. 

Epsilon ili Adhara je zvijezda supergi- 
gant, čija nam svjetlost dolazi s udaljeno'sti 
od 470 g.s. 

Eta ili Aluđra je supergigant, udaljen 
1300 g.s. 

UW je pomrčinska dvojna zvijezda, s 
promjenom sjaja u intervalu od 4,5 do 
4,8 m . 

M 41 je otvoreni skup zvijezda. 

Mafi Pas (Canis Minor) 

Alfa ili Ргосуоп je žuta zvijezda 0,48 m , 
udaljena od nas 11 g.s. To je dvojna zvi- 


Slika na posljednjoj stranici prikazuje pružanje pojasa totalne pomrčine Sunca 16. 
II 1980. kroz Istočnu Afriku. Ekipa naših astronoma promatrala je pomrčinu nedaleko 
od grada Malindija uz obalu Indijskog oceana (označeno križićem). 

Na manjoj slici prikazan je čitav tok pomrčine od Atlantskog oceana do Kine. 

Crtež prikazuje dio Velikog zimskog šesterokuta, koji nije 
opisan u prošlom broju ovog časopisa, a to su zviježđa; 
Blizanci, Mali Pas i Veliki pas, sa zvijezdama; Poluks, Pro- 
суоп i Sirius, koji čine vrhove ovog dijela šesterokuta. 


jezda čija je druga komponenta bijeli pa- 
tuljak. 

Beta ili Gomeisa je zvijezda 3,09 m , uda- 
Ijena 136 g.s. 

Gama je zvijezda 4,6 m , udaljena 250 

g-s. 

Blizanci (Gemini) 

Alfa ili Kastor je višestruka zvijezda. S 
manjim teleskopom vidljive su dvije plave 
komponente (1,58 i 2,89 m ), a uz pomoć 
većeg teleskopa vidljiva je treća crvenka- 
sta komponenta. Svaka od njih je spektro- 
skopski dvojna zvijezda. 

Beta ili Poluks je gigant 1,21 m , udaljen 
35 g.s. U današnje vrijeme Poluks je sjaj- 
niji od Kastora, no nekad je bilo obrnuto 
pa je to razlog da ova zvijezda nosi grčku 
oznaku beta. 

Gama ili Alhena je zvijezda 1,93 m . 
Delta ili Vasat je dvojna zvijezda s žu- 
tom i crvenom komponentom (3,5 i 8,2 m ). 

Epsilon ili Mebsuta je supergigant 
3,18 m , udaljen 1100 g.s. 

Zeta ili Mekbuda je promjenljiva zvijez- 
da tipa cefeida, s promjenom sjaja od 3,9 
do 4,3 m . 

Eta ili Tejat je promjenliiva zvijezda pro- 
mjene sjaja 3,1 do 3,9 m . 

M 35 je otvoreni skup zvijezda. 

Jednorog (Monoceros) 

Alfa je gigant 4,07 m , 'udaljen 180 g.s. 
Beta je trojna zvijezda s komponentama 
4,74; 4,64; i 5,6 m , udaljena 470 g.s. 

Delta je zvijezda 4,09, udaljena 180 g.s. 
S je nepravilna promjenliiva zvijezda, 
promjene sjaja 4,2 do 4,6 m . 

NGC 2264 je otvoreni skup zvijezda u 
blizini zvijezde S. 

NGC 2353 i NGC 2422 su otvoreni sku- 
povi zvijezda. 

Rozeta je naziv poznatog lijepog difuz- 
nog oblaka. 

M 46 i M 50 su otvoreni skupovi zvijez- 
da. 

Hidra (Hydra) 

Alfa ili Alfard je gigant 2,16 m , udaljen 
130 g.s. 

Beta je plava zvijezda 4,40 m , na udalje- 
nosti 270 g.s. 

R je promjenljiva zvijezda tipa mirida. 
Period promjene sjajaje 387 dana, a sjaj 
varira od 3,5 do 10,9 m . 

NGC 3242 je planetarna maglica, a M 
83 je galaktika. 

Rak (Cancer) 

Alfa ili Akubens je dvojna zvijezda, uda- 
Ijena oko 93 g.s. s komponentama 4,27 i 
11 m . 

Gama je gigant 4,17 m , udaljen 220 g.s. 
Zeta je peterostruki sistem zvijezda, 
udaljen 78 g.s. 

M 44 je otvoreni skup zvijezda, poznat 
pod nazivom Daslice (Praesepe). 

M 67 je otvoreni slcup zvijezda. 

Položaj planeta 

Merkur se dana 6. užujka nalazi između 
Zemlje i Sunca, a već 2. travnja vidljiv je 


u najvećem jutarnjem otklonu od Sunca, 
čak 28°. 

Venera se početkom ožujka nalazi u 
zviježđu Riba i Ovna, a kraiem mjeseca 
već ulazi u zviježđe Bika. U odličnom je 
položaju za promatranje nad zapadnim 
obzorom, jer je dana 5. travnja u maksi- 
malnom otklonu od Sunca. Zanimljiv će biti 
vrlo bliski prividni susret Venere i skupa 
zvijezda Vlašići ili Plejade u Biku dana 3. 
travnja. 

Mars se dana 26. veljače nalazi najbliže 
Zemlji i bit će na udaljenosti od 101,3 mi- 
lijuna kilometara. Do 7. travnja kreće se 
retrogradno u zviježđu Lava. 

lupiter se kreće u zviježđu Lava na ne- 
beskom svodu prividno vrlo blizu Marsa. 


Kreće se retrogradno i u povoljnom je po- 
ložaju za promatranje. 

Satum se kreće retrogradno u zviježđu 
Djevice. Početkom travnja prelazi u zvijež- 
đe Lava. Dana 14. ožujka nalazi se u opo- 
ziciji sa Suncem i vidljiv tokom cijele noći. 

Proljeće počinje dana 20. užujka u 12 
sati i 10 minuta po srednjeevropskom vre- 
menu. 

Tatjana i Gustav Kren, 

suradnici Zvjezdarnice 

